cyanic-selkie/wikianc huggingface dataset:
ഡിക് ചിനി
അമേരിക്കൻ ഐക്യനാടുകളുടെ 46ആമത് വൈസ് പ്രസിഡന്റായിരുന്നു റിച്ചാർഡ് ബ്രൂസ് ചിനി(Richard Bruce Cheney) എന്ന ഡിക് ചിനി (Dick Cheney). ജോർജ്‌ ഡബ്ല്യു ബുഷ്‌ അമേരിക്കൻ പ്രസിഡന്റായിരുന്ന സമയത്താണ് ഇദ്ദേഹം വൈസ് പ്രസിഡന്റായത്. 2001 മുതൽ 2009 വരെ വൈസ് പ്രസിഡന്റായി സേവനം അനുഷ്ടിച്ചു.
ആദ്യകാല ജീവിതം, വിദ്യാഭ്യാസം
അമേരിക്കയിലെ നെർബസ്‌ക സംസ്ഥാനത്തെ ലിൻകോൽനിൽ 1941 ജനുവരി 30ന് ജനിച്ചു. മാർജോറി ലൊറാനീ, റിച്ചാർഡ് ഹെർബെർട് ചിനി എന്നിവരാണ് മാതാപിതാക്കൾ.
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ വർഗ്ഗം:1941-ൽ ജനിച്ചവർ
മാക്സ് ബോൺ
ജർമ്മൻ ഭൗതികശാസ്ത്രജ്ഞനും ഗണിതശാസ്ത്രജ്ഞനുമാണ്‌ ഇദ്ദേഹമാണ്‌ ക്വാണ്ടം മെക്കാനികസ് വളർച്ചയിൽ നിർണായക പങ്ക് വഹിച്ചു.ഖര പദാർഥങ്ങളെ പറ്റിയും ഒപ്റ്റിക്സിലും അദേഹം വിലപ്പെട്ട സംഭാവനകൾ നൽകി.1954ലെ ഭൗതികശാസ്ത്രത്തിനുള്ള നോബൽസമ്മാനം ഇദ്ദേഹത്തിനായിരുന്നു.ക്വാണ്ടം മെക്കാനിക്സിലെ പഠനത്തിനാണ്‌ ഇദ്ദേഹത്തിനു നോബൽ സമ്മാനം കിട്ടിയത്.
രചനകൾ
During his life, Born wrote several semi-popular and technical books. His volumes on topics like atomic physics and optics were very well received.
For a full list of his published papers, see HistCite. For his published works, see Published Works – Berlin-Brandenburgische Akademie der Wissenschaften Akademiebibliothek.
പുറത്തേക്കുള്ള കണ്ണികൾ
വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ വർഗ്ഗം:ജർമ്മൻ ഭൗതികശാസ്ത്രജ്ഞർ വർഗ്ഗം:ജർമ്മൻ ഗണിതശാസ്ത്രജ്ഞർ വർഗ്ഗം:ഡിസംബർ 11-ന് ജനിച്ചവർ വർഗ്ഗം:1882-ൽ ജനിച്ചവർ വർഗ്ഗം:ജനുവരി 5-ന് മരിച്ചവർ വർഗ്ഗം:1970-ൽ മരിച്ചവർ
ഉക്രേനിയൻ നാടോടിക്കഥകൾ
ഉക്രെയ്നിലും വംശീയ ഉക്രേനിയക്കാർക്കിടയിലും വികസിച്ച നാടോടി പാരമ്പര്യമാണ് ഉക്രേനിയൻ നാടോടിക്കഥകൾ. കിഴക്കൻ സ്ലാവുകളുടെ പുരാതന Slavic paganismസ്ലാവിക് പുരാണങ്ങളിൽ നിന്നുള്ള പാൻ-സ്ലാവിക് നാടോടിക്കഥകളുടെ പാളിയാണ് ഉക്രെയ്നിൽ കാണപ്പെടുന്ന നാടോടിക്കഥകളുടെ ആദ്യകാല ഉദാഹരണങ്ങൾ. ക്രമേണ, ഉക്രേനിയക്കാർ അവരുടെ സ്വന്തം നാടോടി സംസ്കാരത്തിന്റെ ഒരു പാളി വികസിപ്പിച്ചെടുത്തു. അയൽരാജ്യങ്ങളിൽ നിന്നുള്ള ശക്തമായ സ്വാംശീകരണ സമ്മർദങ്ങൾക്കിടയിലും ഉക്രെയ്നിലെ സാംസ്കാരിക വ്യതിരിക്തത നിർവചിക്കുന്നതിനും നിലനിർത്തുന്നതിനുമുള്ള ഒരു പ്രധാന ഉപകരണമാണ് നാടോടിക്കഥകൾ.
വ്യതിരിക്തത
ഉക്രേനിയൻ നാടോടി ആചാരങ്ങൾക്ക് ആ വശം വികസിച്ച കാലഘട്ടവും അത് ചൂഷണം ചെയ്യപ്പെട്ട മേഖലയും നിർവചിച്ചിരിക്കുന്ന നിരവധി പാളികൾ ഉണ്ട്. പൊതുവെ സ്ലാവിക് ജനതയ്ക്ക് പൊതുവായുള്ള നിരവധി ഘടകങ്ങളുള്ള നാടോടി സംസ്കാരത്തിന്റെ പാൻ-സ്ലാവിക് പാളിയാണ് ഏറ്റവും താഴ്ന്നതും പഴയതുമായ തലം. അതിനു മുകളിൽ കിഴക്കൻ സ്ലാവുകൾക്ക് പൊതുവായുള്ള മൂലകങ്ങളും അതിനുമുകളിൽ ഉക്രെയ്നിൽ മാത്രം കാണപ്പെടുന്ന മൂലകങ്ങളുമാണ്. ഇതിന് മുകളിലുള്ള പാളിയിൽ ബോയ്‌കോസ്, ഹുത്‌സുൾസ്, ലെംകോസ്, ലിഷാക്കുകൾ, പോഡോലിയൻസ്, റുസിൻസ് തുടങ്ങിയ ഉക്രേനിയൻ ധാർമ്മികതയുടെ വിവിധ സൂക്ഷ്മ ഗ്രൂപ്പുകളെ നിർവചിക്കുന്ന സാംസ്‌കാരികവും നാടോടി ഘടകങ്ങളും അടങ്ങിയിരിക്കുന്നു.
ഉക്രേനിയൻ നാടോടിക്കഥകളുടെ ചില സവിശേഷതകൾ അയൽവാസികളായ സ്ലാവിക് ജനതയിൽ നിന്ന് തികച്ചും വ്യത്യസ്തമാണ്. ഇവാന കുപാലയുടെയും (സെന്റ് ജോൺസ് ഫെസ്റ്റ്) കോലിയാഡയുടെയും പാട്ടുകളും ആഘോഷങ്ങളും സാധാരണയായി നാടോടിക്കഥകളുടെ ഏറ്റവും ആഴമേറിയതും പുരാതനവുമായ തലങ്ങളുമായി ബന്ധപ്പെട്ടിരിക്കുന്നു. അയൽരാജ്യമായ റഷ്യൻ സംസ്കാരത്തിൽ കാണാത്ത സവിശേഷതകൾ ഉൾക്കൊള്ളുന്നു. അവ വ്യതിരിക്തമായി ഉക്രേനിയൻ ആണ്. വംശീയ റഷ്യൻ, ഉക്രേനിയൻ ജനത ഒരു സ്രോതസ്സിൽ നിന്ന് ഉത്ഭവിച്ചതാണെന്ന ധാരണയെ ഈ ഘടകങ്ങൾ പ്രതിസന്ധിയിലാക്കി.
നാടൻ ആചാരങ്ങൾ
ഉക്രേനിയൻ നാടോടി ആചാരങ്ങളും അനുഷ്ഠാനങ്ങളും കലണ്ടറുമായും മനുഷ്യജീവിതത്തിന്റെ ഗതിയുമായും ബന്ധപ്പെട്ട ആചാരങ്ങളായിരുന്നു. പലപ്പോഴും മതപരമായ ചടങ്ങുകൾ, മന്ത്രങ്ങൾ, നാടൻ പാട്ടുകൾ, നൃത്തങ്ങൾ, നാടകങ്ങൾ എന്നിവ അവർക്കൊപ്പം ഉണ്ടായിരുന്നു. ജീവിത ചക്രം ആചാരങ്ങൾ ജനനം, വിവാഹം, മരണം എന്നിവ ഇവ അടയാളപ്പെടുത്തുന്നു. ഈ ആചാരങ്ങളിൽ പലതും പുരാതനവും പല സന്ദർഭങ്ങളിലും ക്രിസ്ത്യൻ ആചാരങ്ങളുമായി കൂടിച്ചേർന്നതുമാണ്. അവയെ മൂന്ന് വിഭാഗങ്ങളായി തിരിക്കാം:
ആധുനിക സംസ്കാരം അവതരിപ്പിക്കപ്പെട്ടതോടെ ഉക്രെയ്നിൽ നാടോടി ആചാരങ്ങൾ നിരവധി മാറ്റങ്ങൾക്ക് വിധേയമായി. സോവിയറ്റുകളുടെ കീഴിൽ, നാടോടി ആചാരങ്ങൾ വിജയകരമായി അടിച്ചമർത്തപ്പെട്ടു. എങ്കിലും വിശ്വാസികൾ ക്രിസ്ത്യൻ ആചാരങ്ങൾ ആചരിച്ചു. രാജ്യത്തെ ചില ആളുകൾ പുരാതന ആചാരങ്ങളും അനുഷ്ഠാനങ്ങളും പുനരുജ്ജീവിപ്പിച്ചു. 1991-ന് ശേഷം സോവിയറ്റിനു ശേഷമുള്ള ഉക്രെയ്നിൽ, പ്രത്യേകിച്ച് പടിഞ്ഞാറൻ ഒബ്ലാസ്റ്റുകളിൽ പല ക്രിസ്ത്യൻ ആചാരങ്ങളും പുനരുജ്ജീവിപ്പിക്കപ്പെട്ടു.
നാടോടി നൃത്തങ്ങൾ
പുരാതന കാലം മുതൽ ഉക്രെയ്നിൽ നൃത്തം ഒരു ആചാരമായി നിലവിലുണ്ട്. എന്നാൽ അത് കൂടുതലും ക്രിസ്തുമതം ഉൾക്കൊള്ളുകയും ക്രിസ്ത്യൻ ആചാരങ്ങളുമായി ലയിക്കുകയും ചെയ്തു. കൃഷിയുമായി ബന്ധപ്പെട്ട വൃത്താകൃതിയിലുള്ള നൃത്തങ്ങളായിരുന്നു ആദ്യകാല നൃത്തങ്ങൾ. ഇവാൻ കുപാല ദിവസം, സെന്റ് ജോർജ്ജ് ദിവസം, പെന്തക്കോസ്ത്, വിളവെടുപ്പ് ദിവസങ്ങൾ, വിവാഹങ്ങൾ എന്നിവയിൽ ഈ നൃത്തങ്ങൾ നടന്നു. ആചാരപരമായ നൃത്തങ്ങൾ വളരെ അപൂർവമായി മാത്രമേ സംഗീതത്തോടൊപ്പമുള്ളൂ. സാധാരണയായി ഒരു മന്ത്രത്തിൽ. സംഗീതത്തോടുകൂടിയോ അല്ലാതെയോ നാടോടി നൃത്തങ്ങൾ അവതരിപ്പിച്ചു. ഉക്രേനിയൻ നാടോടി നൃത്തങ്ങളിൽ ഭൂരിഭാഗവും വൃത്താകൃതിയിലാണ്. അർക്കൻ, ഹോപക് എന്നിവയാണ് ഏറ്റവും പ്രശസ്തമായ നൃത്തങ്ങൾ. പരമ്പരാഗത നാടോടി വസ്ത്രങ്ങളാൽ നൃത്തവും സമ്പന്നമായിരുന്നു. ഇന്ന് നിരവധി ഉക്രേനിയൻ നൃത്ത സംഘങ്ങൾ ഉക്രെയ്‌നിലും ഉക്രേനിയൻ ഡയസ്‌പോറയിലും, പ്രത്യേകിച്ച് കാനഡയിലും നിലവിലുണ്ട്. കൂടാതെ നാടോടി നൃത്തത്തിന്റെ പാരമ്പര്യം സജീവമായി നിലനിർത്തുകയും ചെയ്യുന്നു.
നാടൻ പാട്ടുകൾ
ഉക്രേനിയൻ നാടോടി ഗാനങ്ങളെ നാല് അടിസ്ഥാന ഗ്രൂപ്പുകളായി തിരിക്കാം:
ഉക്രേനിയൻ നാടോടി ഗാനങ്ങളിൽ പ്രതീകാത്മകതയുടെ സമൃദ്ധി അടങ്ങിയിരിക്കുന്നു. പക്ഷി പ്രതീകാത്മകത ജനപ്രിയമാണ്. പുരുഷത്വം, ശക്തി, സൗന്ദര്യം, ധൈര്യം, സ്വാതന്ത്ര്യം എന്നിവയുടെ പ്രതീകമാണ് കഴുകൻ അല്ലെങ്കിൽ പരുന്ത്. പ്രാവ് സ്ത്രീത്വത്തെ പ്രതീകപ്പെടുത്തുന്നു. കഷ്ടപ്പെടുന്ന അമ്മയുടെ പ്രതീകമാണ് കടൽകാക്ക. മറ്റ് ചിഹ്നങ്ങളിൽ വൈബർണം ഒപുലസ് അല്ലെങ്കിൽ ഗുൽഡർ-റോസ് (കലിന) ഉൾപ്പെടുന്നു. അത് പ്രിയപ്പെട്ട പെൺകുട്ടിയെ അല്ലെങ്കിൽ ഉക്രെയ്നെ പ്രതിനിധീകരിക്കുന്നു. ഒപ്പം ഓക്ക് ആൺകുട്ടിയെ പ്രതിനിധീകരിക്കുന്നു. പാട്ടുകളിൽ സാമ്യങ്ങൾ പ്രബലമാണ്: ഒരു പെൺകുട്ടിയെ ഒരു നക്ഷത്രം, ഒരു ചുവന്ന ഗുൽഡർ-റോസ് മരം, ഒരു പൈൻ മരം, ഒരു പോപ്പി എന്നിവയുമായി താരതമ്യം ചെയ്യുന്നു. ഒരു ആൺകുട്ടിയെ ഒരു ഓക്ക്, ഒരു മേപ്പിൾ, ഒരു പ്രാവ് എന്നിവയോട് ഉപമിക്കുന്നു. ചില പാട്ടുകൾ ആവർത്തനം, വിരുദ്ധത, അതിഭാവുകത്വം, രൂപകം എന്നിവ ഉപയോഗിക്കുന്നു. വികാരങ്ങൾ പ്രകടിപ്പിക്കാൻ ലിറിക്കൽ ഗാനങ്ങളിൽ പലപ്പോഴും ഉപയോഗിക്കുന്ന ഒരു സാങ്കേതികതയാണ് നാടകീയമായ സംഭാഷണം. ചില നാടോടി ഗാനങ്ങളിൽ അനുകരണം, ശബ്ദാവർത്തനം, ഓനോമാറ്റോപ്പിയ എന്നിവയും ഉപയോഗിക്കുന്നു.
മൈക്കോള ലൈസെങ്കോ, മൈക്കോള ലിയോൺടോവിച്ച്, കൈറിലോ സ്റ്റെറ്റ്സെങ്കോ തുടങ്ങിയ നിരവധി ഉക്രേനിയൻ സംഗീതസംവിധായകർക്ക് നാടൻ പാട്ടുകൾ പ്രചോദനം നൽകിയിട്ടുണ്ട്. പ്രശസ്ത റഷ്യൻ സംഗീതസംവിധായകരായ പീറ്റർ ചൈക്കോവ്സ്കി, നിക്കോളായ് റിംസ്കി-കോർസകോവ്, സെർജ് റാച്ച്മാനിനിനോഫ് എന്നിവരും തങ്ങളുടെ കൃതികളിൽ ഉക്രേനിയൻ നാടോടി ഈണങ്ങൾ ശേഖരിക്കുകയും ഉപയോഗിക്കുകയും ചെയ്തു. ഇന്ന് പല നാടൻ പാട്ടുകളും ഇപ്പോഴും ഉപയോഗിക്കുന്നു. സമകാലിക കലാകാരന്മാർ പോലും അവ ഉപയോഗിക്കുന്നു.
കൂടുതൽ വായനയ്ക്ക്
വർഗ്ഗം:ഉക്രേനിയൻ നാടോടിക്കഥകൾ
2017 ഫിഫ അണ്ടർ 17 ലോകകപ്പ്
ഫിഫ അണ്ടർ 17 ലോകകപ്പിന്റെ 17-ാം പതിപ്പാണ് 2017 സെപ്തംബർ മുതൽ ഒക്ടോബർ വരെ ഇന്ത്യയിൽനടന്നത്. 24 രാജ്യങ്ങളാണ് ടൂർണമെന്റിൽ പങ്കെടുത്തു. ഇതാദ്യമായാണ് ഇന്ത്യയിൽ ഫുട്ബോൾ അണ്ടർ 17 ലോകകപ്പ് നടത്തിയത്. ഫിഫയുടെ നേതൃത്വത്തിൽ ഇന്ത്യയിൽ നടക്കുന്ന ആദ്യത്തെ ടൂർണമെന്റും ഇതാണ്.
യോഗ്യത
24 രാജ്യങ്ങളാണ് ഈ ടൂർണമെന്റിൽ യോഗ്യത നേടിയത്. ആതിഥേയർ എന്ന നിലയിൽ ഇന്ത്യ നേരത്തെ യോഗ്യത നേടിയിട്ടുണ്ട്.
സ്റ്റേഡിയങ്ങൾ
ഇന്ത്യയിലെ 6 നഗരങ്ങളിലെ 6 സ്റ്റേഡിയങ്ങളിലായാണ് മത്സരങ്ങൾ നടന്നത്. ന്യൂ ഡൽഹി, കൊൽക്കത്ത, മുംബൈ, നവി മുംബൈ, പൂനെ, ഗുവഹാത്തി, ഗോവ, ബാംഗ്ലൂർ, ചെന്നൈ, കൊച്ചി എന്നീ 10 സ്റ്റേഡിയങ്ങളുടെ അന്തിമപട്ടികയിൽ നിന്നാണ് ഈ സ്റ്റേഡിയങ്ങളെ തിരഞ്ഞെടുത്തത്
അവലംബം
വർഗ്ഗം:ഫുട്ബോൾ മത്സരങ്ങൾ
ആലീസ് ഇൻ വണ്ടർലാൻഡ് (2010 ചലച്ചിത്രം)
ലൂയിസ് കരോൾ രചിച്ച ആലീസെസ് അഡ്വെഞ്ചേഴ്സ് ഇൻ വണ്ടർലാൻറ്, ത്രൂ ദ് ലുക്കിംഗ് ഗ്ലാസ് എന്നീ നോവലുകളെ ആസ്പദമാക്കി നിർമ്മിച്ചാ് പുറത്തിറങ്ങിയ അമേരിക്കൻ ഫാൻറസി സാഹസിക ചലച്ചിത്രമാണ് ആലീസ് ഇൻ വണ്ടർലാൻഡ്. ടിം ബർട്ടൻ സംവിധാനം ചെയ്ത് 2010 ൽ പുറത്തിറങ്ങിയ  ഈ ചിത്രത്തിന് തിരക്കഥ എഴുതിയത് ലിൻഡ വൂൾവേർട്ടൺ ആണ്. ജോണി ഡെപ്പ്, ആനി ഹത്താവേ, ഹെലെന ബൊൺഹാം കാർട്ടർ, ക്രിസ്പിൻ ഗ്ലോവർ, മാറ്റ് ലൂക്കാസ്, മിയ വാഷകിവ്സ്ക എന്നിവരാണ് ചിത്രത്തിൽ അഭിനയിച്ചിട്ടുള്ളത്. അലൻ റിക്ക്മാൻ, സ്റ്റീഫൻ ഫ്രൈ, മൈക്കിൾ ഷീൻ, തിമോത്തി സ്പാൽ എന്നിവർ കഥാപാത്രങ്ങൾക്ക് ശബ്ദം പകർന്നിരിക്കുന്നു. പത്തൊമ്പതു വയസ്സുള്ള ആലിസ് കിങ്സ്ലിയുടെ കഥയാണ് ചിത്രം പറയുന്നത്.
എൽ കൊണ്ടൊർ പാസ (പാട്ട്)
1913 ൽ എഴുതപ്പെട്ട, ആൻഡിയൻ സംഗീതവുമായി ബന്ധമുള്ള, പ്രത്യേകിച്ച് പെറൂവിയൻ നാടോടി സംഗീതവുമായി ബന്ധമുള്ള ഓർക്കസ്ട്ര സംഗീത ശകലമാണ് എൽ കൊണ്ടൊർ പാസ ([el ˈkondoɾ pasa], "കൊണ്ടൊർ പറക്കുന്നു" എന്നതിന്റെ സ്പാനിഷ്). പെറുവിയൻ കമ്പോസറായ ദാനിയേൽ അലോമിയ റൊബിൾസ് ആണ് സംഗീത സംവിധായകൻ.
ആലീസ് ഇൻ വണ്ടർലാൻഡ് (2010 ചലച്ചിത്രം)
ഇതിവൃത്തം
അകാലത്തിൽ അച്ഛനെ നഷ്ടമായ ആലിസ് കിങ്സ്ലിയാണ് ചിത്രത്തിലെ നായിക. വിചിത്രമായ ഒരു സ്വപ്നത്താൽ വേട്ടയാടപ്പെടുന്ന അവൾ ഒരു ദിവസം അസ്കോട്ട് പ്രഭുവിൻറെ വീട്ടിൽ വിരുന്നു പോവുകയാണ്.
പുറത്തേക്കുള്ള കണ്ണി
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഫാന്റസി ചലച്ചിത്രങ്ങൾ വർഗ്ഗം:സാഹസിക ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
എൽ കൊണ്ടൊർ പാസ (പാട്ട്)
അതിനു ശേഷം ലോകമെമ്പാടുമായി ഈ ഗാനത്തിന്റെ ഏതാണ്ട് 4000 വ്യാഖ്യാനങ്ങളും 300 വ്യത്യസ്ത വരികളും പുറത്തുവന്നു. 2004 ൽ പെറു ദേശീയ സാംസ്കാരിക പൈതൃകത്തിന്റെ ഭാഗമായി ഈ ഗാനം പ്രഖ്യാപിച്ചു. പെറുവിന്റെ രണ്ടാമത്തെ ദേശീയഗാനമായി ഈ ഗാനം ഇപ്പോൾ പരിഗണിക്കപ്പെടുന്നു. 1970 കളിൽ സൈമൺ & ഗാർഫങ്കൽ എന്നിവരുടെ ബ്രിഡ്ജ് ഓവർ ട്രബിൾഡ് വാട്ടർ എന്ന ആൽബത്തിൽ ഉൾപ്പെടുത്തിയതിനു ശേഷം ഇംഗ്ലീഷ് സംസാരിക്കുന്ന ഇത് ലോകത്തിലെ ഏറ്റവും പ്രശസ്തമായ പെറൂവിയൻ ഗാനമായി മാറി. അവരുടെ പതിപ്പ് "എൽ കോണ്ടോർ പാസ (ഇഫ് ഐ കുഡ്)" എന്നാണ് അറിയപ്പെടുന്നത്.
യഥാർത്ഥ സാർസ്യൂല പതിപ്പ്
ലിമയിലെ ടെട്രോ മാസിയിൽ ഈ പാട്ട് ആദ്യമായി പരസ്യമായി അവതരിപ്പിച്ചു. ഇത് പെരൂവിയൻ സാർസ്യൂല (zarzuela- സംഗീതനാടകം ) ആയ 'എൽ കൊണ്ടൊർ പാസ'യിലെ ഒരു പാട്ട് ആയിരുന്നു. ഈ നാടകത്തിന്റെ പ്രസിദ്ധമായ മെലഡിയുടെ പിയാനോ ക്രമീകരണം 1933 മേയ് 3-ന് ലൈബ്രറി ഓഫ് കോൺഗ്രസിലെ 9643 ആം നമ്പർ ആയി നിയമപരമായി രജിസ്റ്റർ ചെയ്തത് ദി എഡ്വേർഡ് ബി മാർക്ക് മ്യൂസിക് കോർപ്. ആണ്.
സൈമൺ, ഗാർഫങ്കൽ പതിപ്പ്
1965 ൽ പാരിസിലെ തിയേറ്റർ ഡി എൽ എസ്റ്റ് പാരിസിയനിൽ നടന്ന ലോസ് ഇൻകാസ് എന്ന ബാൻഡിന്റെ പരിപാടിയിൽ അമേരിക്കൻ സംഗീതജ്ഞനായ പോൾ സൈമൺ ആദ്യമായി ഈ സംഗീതത്തിന്റെ ഒരു പതിപ്പ് കേട്ടു. സൈമൺ ഈ ബാൻഡുമായി സൗഹൃദത്തിലാവുകയും പിന്നീട് അവരുമായി ചേർന്ന് സംഗീത പര്യടനങ്ങളിൽ പങ്കെടുക്കുകയും അവരുടെ ആദ്യ യുഎസ്-അമേരിക്കൻ ആൽബം നിർമ്മിക്കുകയും ചെയ്തു. ഈ ഗാനം സ്വന്തം ആൽബത്തിൽ ഉപയോഗിക്കാൻ അനുമതി ആവശ്യപ്പെട്ടപ്പോൾ ഇത് ഒരു പരമ്പരാഗത പെറൂവിയൻ സംഗീതമാണെന്ന് പറഞ്ഞ് അനുമതി നിഷേധിക്കപ്പെട്ടു.
1970 ൽ സൈമണും ഗാർഫങ്കലും ചേർന്ന് ലോസ് ഇൻകാസിന്റെ കവർ പതിപ്പ് പുറത്തിറക്കി. ചില ഇംഗ്ലീഷ് വരികൾ ചേർത്ത് "എൽ കോണ്ടോർ പാസ (ഇഫ് ഐ കുഡ്)" എന്ന പേരിൽ പോൾ സൈമണ് വരികൾക്കുള്ള അവകാശം കൊടുത്തുകൊണ്ടായിരുന്നു ഇത്. ലോസ് ഇൻകാസിന്റെ ഉപകരണ സംഗീത പതിപ്പ് പിന്നണിയിൽ ഉപയോഗിച്ചിരുന്നു. ബ്രിഡ്ജ് ഓവർ ട്രബിൾഡ് വാട്ടർ എന്ന 1970 ലെ ആൽബത്തിൽ ഈ ഗാനം ഉൾപ്പെടുത്തി. ഇത് ഒറ്റ ഗാനമായി യു എസ്സിൽ പുറത്തിറക്കിയപ്പോൾ 1970ലെ ശരത്കാലത്ത് ബിൽബോർഡ് പോപ് സിംഗിൾസ് ചാർട്ടിൽ 18 ആം സ്ഥാനത്തും ഈസി ലിസണിങ്ങ് ചാർട്ടിൽ 6ആം സ്ഥാനത്തും എത്തി. ഈ കവർ പതിപ്പ് അന്തർദേശീയ വിജയവും പ്രശസ്തിയും നേടി.
സൈമൺ & ഗാർഫങ്കൽ പതിപ്പിന്റെ ഗാനരചയിതാക്കളായി ദാനിയൽ അലോമിയ റോബിൾസ്, ജോർജ് മിൽഷ്ബർഗ്, പോൾ സൈമൺ എന്നിവരാണ് രേഖപ്പെടുത്തപ്പെട്ടിട്ടുള്ളത്. ഇംഗ്ലീഷ് വരികൾ സൈമൺ തനിച്ച് രചിച്ചതായി ആണ് കണക്കാക്കുന്നത്. ഇത് ഒരു ആൻഡിയൻ നാടോടി സംഗീതമായത് കൊണ്ട് തുടക്കത്തിൽ ദാനിയൽ അലോമിയ റോബിൾസിന് രചനയുടെ അവകാശമൊന്നും കൊടുത്തിരുന്നില്ല.
പകർപ്പവകാശത്തർക്കം
1970-കളുടെ ഒടുവിൽ ഡാനിയേൽ അലോമിയ റോബിൾസിന്റെ മകനും ഒരു പെറുവിയൻ ചലച്ചിത്ര സംവിധായകനും ആയ അർമാൻഡോ റോബിൾസ് ഗോദായ്, പോൾ സൈമണെതിരെ പകർപ്പവകാശ നിയമപ്രകാരമുളള കേസ് നടത്തുകയും വിജയിക്കുകയും ചെയ്തു. ഈ ഗാനത്തിന് 1933 ൽ അമേരിക്കയിൽ തന്റെ പിതാവിന് പകർപ്പവകാശം നിലവിലുണ്ടെന്നതിന്റെ അടിസ്ഥാനത്തിലായിരുന്നു കേസ്. പോൾ സൈമണുമായി തനിക്ക് യാതൊരു വിരോധവുമില്ലെന്നും സംഭവിച്ചത് "ഒരു തെറ്റിദ്ധാരണയും സത്യസന്ധമായ അബദ്ധവും" ആണെന്ന് താൻ കരുതുന്നതായി അർമാൻഡോ റോബിൾസ് ഗോദോയ് പറഞ്ഞു. പിൽക്കാലത്ത് സൈമൺ എഴുതിയ വരികളെ ആധാരമാക്കി അർമാൻഡോ റോബിൾസ് ഗോദോയ് ഈ ഗാനത്തിനു പുതിയ സ്പാനിഷ് വരികൾ എഴുതി.
അവലംബങ്ങൾ
<references group="" responsive="">
ഇന്ദിര ജയ്സിങ്ങ്
പ്രശസ്തയായ ഇന്ത്യൻ അഭിഭാഷകയാണ് ഇന്ദിര ജയ്സിങ്. 1940-ൽ മുംബൈയിലാണ് ജനനം. മുംബൈയിൽ തന്നെയായിരുന്നു പ്രാഥമിക വിദ്യാഭാസം. തുടർന്ന് ബംഗലൂരുവിൽ നിന്ന് ഉപരിപഠനം നടത്തിയ അവർ 1962-ൽ നിയമത്തിൽ ബിരുദം നേടി. 1986-ൽ ബോംബെ ഹൈക്കോടതിയുടെ ആദ്യത്തെ സീനിയർ അഡ്വക്കേറ്റ് ആയി അവർ നിയമിതയായി. 2009-ൽ ഇന്ത്യയിലെ അഡിക്ഷണൽ സോളിസിറ്റർ ജനറൽ ആയി ഇന്ദിര നിയമിക്കപ്പെട്ടു. ഈ സ്ഥാനത്തെത്തുന്ന ആദ്യത്തെ വനിതയായിരുന്നു അവർ. അഭിഭാഷകവൃത്തിയുടെ തുടക്കം മുതൽക്കു തന്നെ മനുഷ്യാവകാശ സംരക്ഷണം, സ്ത്രീകളുടെ അവകാശങ്ങൾ, തൊഴിലാളികളുടെ അവകാശങ്ങൾ എന്നി മേഖലകളിൽ ആയിരുന്നു അവരുടെ ശ്രദ്ധ കേന്ദ്രീകരിച്ചിരുന്നത്.
സ്ത്രീകൾക്ക് വേണ്ടി
സ്ത്രീകൾക്കെതിരെ ഉള്ള വിവേചനത്തിനെതിരെ ഒട്ടനവധി കേസുകൾ ഇന്ദിര ജയ്സിങ് വാദിച്ചിട്ടുണ്ട്. കേരളത്തിലെ സിറിയൻ കത്തോലിക്കാ വിഭാഗത്തിലെ സ്ത്രീകളുടെ തുൽ പിന്തുടർച്ചാവകാശം സാധ്യമാക്കിയതു ഇന്ദിര വാദിച്ച മേരി റോയ് കേസ് വഴിയാണ്. ഡിയോൾ ബജാജ് കേസ് ജയിച്ചത്‌ ഇന്ദിരയുടെ അഭിഭാഷക ജീവിതത്തിലെ നാഴികക്കല്ല് മാത്രമായിരുന്നില്ല, ഇന്ത്യൻ നീതിന്യായ ചരിത്രത്തിലെ സ്ത്രീകൾക്കെതിരെ ഉള്ള ലൈംഗിക അതിക്രമങ്ങൾക്ക് എതിരെ ഉള്ള ശക്തമായ വിധി കൂടിയായിരുന്നു. ചീഫ് ജസ്റ്റിസ്‌ എ.എസ്.ആനദ് വിധിപറഞ്ഞ ഗിത ഹരിഹരൻ കേസ് വഴി കുട്ടികളുടെ പേരിനൊപ്പം മാതാവിന്റെ പേര് ചേർക്കുന്നതും സാധ്യമാണ് എന്നത് വ്യക്തമായി. ഹിന്ദു നിയമപ്രകാരം അമ്മ കുട്ടിയുടെ പ്രകൃത്യ ഉള്ള രക്ഷിതാവാണ്‌ എന്നായിരുന്നു ഇന്ദിര ജൈസിംഗ് ഈ കേസിൽ ഉന്നയിച്ച പ്രധാന വാദം. കേരള ഹൈക്കോടതിയിൽ ഇന്ത്യൻ വിവാഹമോചന നിയമത്തിലെ വിവേചനത്തിനെതിരെ ശക്തമായി വാദിക്കുക വഴി ക്രിസ്ത്യാനികളായ സ്ത്രീകൾക്കും വിവാഹമോചന അധികാരം ലഭിച്ചു.
മനുഷ്യാവകാശം, പരിസ്ഥിതി സംരക്ഷണം
ഭോപാൽ ദുരന്തത്തിന്റെ ഇരകളയാവർക്ക് വേണ്ട നഷ്ടപരിഹാരം അമേരിക്കൻ കമ്പനിയായ യുണിയൻ കാർബൈഡ് കൊടുക്കണം എന്ന് കോടതിയിൽ വാദിച്ചത് ഇന്ദിരയാണ്.ഒട്ടനവധി പരിസ്ഥിതി സംബന്ധിയായ കേസുകൾ ഇവർ വാദിച്ചിട്ടുണ്ട്. നിരാലംബരായി മുംബൈയിലെ തെരുവുകളിൽ കഴിഞ്ഞവര്ക് നീതി ലഭിക്കുവാൻ വേണ്ടിയും ഇവർ നീതി ന്യായ വ്യവസ്ഥയിൽ ശബ്ദമുയർത്തി. 1979-90 കാലഘട്ടത്തിൽ പഞ്ചാബ്ൽ നടന്ന കൂട്ടകുരുൽകല്കും പോലീസിന്റെ അതിക്രമങ്ങളും അടകമുള്ള അനീൽകല്കെതിരെ ഉള്ള അന്വേഷണങ്ങളെ അവർ പിന്തുണച്ചു.
സംഘടന രൂപികരണം -ലോയെര്സ് കളക്ടിവ്
അടിസ്ഥാനജീവിതസൗകര്യങ്ങളും അവകാശങ്ങളും നിഷേധിക്കപ്പെട്ട വിഭാൽല്ക് വേണ്ട നിയമ സഹായംൽല്കുക എന്ന ലക്ഷ്യത്തോടെ ആണ് ലോയെര്സ് കളക്ടിവ് ആരംഭിച്ചത്.ഇതിന്റെ അധ്യതെ സെക്രെടരിയും ഇന്ദിര ജയ്സിങ്ങ് ആയിരുന്നു.1986-ൽ ഇന്ത്യൻ നിയമ സംഹിതയുടെ പശ്ചാത്തലത്തിൽ സാമൂഹിക നീതിയും സ്ത്രീകളുമായി ബന്ധപെട്ട വിഷയങ്ങളം കൈകാര്യം ചെയുനതിനായി "ദി ലോയെര്സ്" എന്നൊരു മാസിക ആരംഭിച്ചു.
അംഗീകാരങ്ങൾ
വിവിധ ദേശീയ, അന്തർദേശീയ സമ്മേളനങ്ങളിൽ പങ്കെടുകുകയും ഇന്ത്യയെ പ്രതിനിധീകരികുകയും ചെയ്തിടുണ്ട്.ലണ്ടനിലെ ഇന്സ്ടിട്യൂട്റ്റ് ഓഫ് അഡ്വാൻസ്ഡ് ലീഗൽ സ്റ്റഡിസിൽ വിശിഷ്‌ടാംഗത്വവു ന്യുയോര്കിലെ കൊളുംബിയ യുനിവേര്സിടിയിൽ സന്ദര്ഷക അദ്ധ്യാപിക പദവിയും ലഭിചിടുണ്ട്. സ്തീൽല്കെതിരയുള്ള അതിക്രമങ്ങൾ തടയുനതിനുവേണ്ടി യുഎൻ രൂപീകരിച്ച അന്താരാഷ്ട്ര സമിതിയിൽ അംഗമായിരുന്നു.
അധസ്ഥിതതര്ക് വേണ്ടിയുള്ള നിരന്തന്തരമായ പ്രവര്ത്തനങ്ങളെ മാനിച്ചുകൊണ്ടും അഴിമതികെതിരയുള്ള വ്യക്തമായ ചേരി ചെരയ്മയ്കും "റോട്ടറി മാനവ് സേവ പുരസ്കാർ "ലഭിച്ചു.സാമൂഹിക വിഷയങ്ങളിലെ നിരന്തര ഇടപെടലുകളും പ്രതേകിച്ചു സ്ത്രീകളുടെ ഉന്നമനത്തിനു വേണ്ടി ഉള്ള അഹോരാത്ര പ്രവര്തനങ്ങളെയും അടിസ്ഥാന സൌകര്യങ്ങൾ പോലും ലഭികാത്ത നിരാലംബരായ ജനവിഭാഗങ്ങൾക്ക് വേണ്ടിയുള്ള പ്രവര്ത്തനങ്ങളെ മാനിച്ചുകൊണ്ട് 2009-ൽ ഇന്ത്യൻ ഗവണ്മെന്റ് ഇന്ദിര ജയ്സിങ്ങിനു പദ്മശ്രീൽല്കി ആദരിച്ചു.Fortune മാഗസിൻ പുറത്തുവിട്ട ലോകത്തിലെ 50 മികച്ച നേതാക്കളിൽ ഒരാൾ..
ചിനക്കത്തൂർ ഭഗവതിക്ഷേത്രം
ഐതിഹ്യം
സീതാന്വേഷണത്തിനായി ലങ്കയിലേയ്ക്ക് പോകുന്ന വഴിയിൽ ശ്രീരാമനും ലക്ഷ്മണനും യാത്ര ചെയ്ത് ക്ഷീണിച്ച് ഭാരതപ്പുഴയുടെ തീരത്തെത്തി. ശ്രീധർമ്മശാസ്താവും ഭദ്രകാളിയും അവർക്കൊപ്പമുണ്ടായിരുന്നു. വിശ്രമത്തിന് ഏറ്റവും അനുയോജ്യമായ സ്ഥലം അന്വേഷിച്ചുവരാനായി ശ്രീരാമൻ ശാസ്താവിനോട് അപേക്ഷിച്ചു. ഉടനെ ശാസ്താവ് ഭദ്രകാളിയോടൊപ്പം സ്ഥലം നോക്കാൻ പുറപ്പെട്ടു. അവർ അങ്ങനെ തിരുവില്വാമലയിലെത്തി. വിശ്രമിയ്ക്കാൻ ഏറ്റവും അനുയോജ്യം അവിടമാണെന്ന് തോന്നിയ അവർ അവിടെത്തന്നെയിരുന്നു.
ഏറെ നേരം കഴിഞ്ഞിട്ടും ശാസ്താവിനെയും ഭദ്രകാളിയെയും കാണാത്തതിൽ സംശയം പൂണ്ട ശ്രീരാമലക്ഷ്മണന്മാർ ഉടനെ അന്വേഷണം തുടങ്ങി. അന്വേഷണത്തിനൊടുവിൽ തിരുവില്വാമലയിലെത്തിയ അവർ ശാസ്താവിനെ കണ്ടെത്തി. ദേഷ്യപ്പെട്ട ശ്രീരാമൻ ശാസ്താവിനെ പുറംകാലുകൊണ്ട് ചവുട്ടിവീഴ്ത്തി. ചവുട്ടേറ്റ ശാസ്താവ് ചെന്നുവീണത് 50 അടി താഴെയുള്ള പടുകുഴിയിലാണ്. തിരുവില്വാമലയിലെ വില്വാദ്രിനാഥക്ഷേത്രത്തിലെ ഉപപ്രതിഷ്ഠയായ കുണ്ടിലയ്യപ്പൻ അങ്ങനെയാണ് വന്നതെന്ന് പറയപ്പെടുന്നു.
ഈ സംഭവം കണ്ട ഭദ്രകാളി ഉടനെത്തന്നെ 'അയ്യോ! എന്നെ കൊല്ലുന്നേ! രക്ഷിയ്ക്കണേ!' എന്നും നിലവിളിച്ചുകൊണ്ട് ഓടിപ്പുറപ്പെട്ടു. ശ്രീരാമനും ലക്ഷ്മണനും പിന്നാലെ ഓടി. എന്നാൽ, അധികം കഴിയും മുമ്പേ അവർ തിരിച്ചുവന്നു. ഭദ്രകാളി ഭാരതപ്പുഴ കടന്ന് മറുകരയിലെത്തി ഒരു സ്ഥലത്തെത്തിയപ്പോൾ ഓട്ടം നിർത്തി സ്വയംഭൂവായി അവതരിച്ചു. അവിടെയാണ് ഇന്ന് ക്ഷേത്രം സ്ഥിതിചെയ്യുന്നത്. ആദ്യം വടക്കോട്ടായിരുന്നു പ്രതിഷ്ഠയുടെ ദർശനം. പിന്നീട് സ്വയം തിരിഞ്ഞ് തെക്കോട്ടാകുകയായിരുന്നുവത്രേ!
ആര്യന്മാരുടെ വരവിനുമുമ്പ് ദ്രാവിഡരുടെ ആരാധനാമൂർത്തികളായിരുന്ന ശാസ്താവിനും ഭദ്രകാളിയ്ക്കുമുണ്ടായിരുന്ന സ്ഥാനം ആര്യന്മാരുടെ വരവോടെ നഷ്ടപ്പെട്ടതും പകരം ആര്യദേവതകൾ ആധിപത്യം സ്ഥാപിച്ചതുമാണ് ഈ കഥയുടെ പിന്നിൽ ചരിത്രകാരന്മാർ കാണുന്ന തത്ത്വം. ഭദ്രകാളി വിളിച്ചോടിയ 'അയ്യോ! എന്നെ കൊല്ലുന്നേ! രക്ഷിയ്ക്കണേ' എന്ന വാക്കുകൾ ഇന്നും കുംഭമാസത്തിലെ പൂരക്കാലത്ത് ക്ഷേത്രപരിസരത്ത് മുഴങ്ങിക്കേൾക്കാറുണ്ട്.
ചരിത്രം
കാവ് സങ്കല്പവുമായി ബന്ധപ്പെട്ട ക്ഷേത്രമായതിനാൽ ചിനക്കത്തൂർ ക്ഷേത്രം ആദിയിൽ ഒരു ദ്രാവിഡക്ഷേത്രമായിരുന്നിരിയ്ക്കാനാണ് സാദ്ധ്യത. ആദിയിൽ ദ്രാവിഡർ പൂജിച്ചിരുന്ന കാവിനെ പിന്നീട് ക്ഷേത്രമാക്കി മാറ്റിയതാകും. ക്ഷേത്രത്തിൽ താഴെയും മുകളിലുമായി കാണപ്പെടുന്ന ക്ഷേത്രങ്ങൾ ഇരുകൂട്ടരുടെയും ആരാധനാക്രമങ്ങളിലെ വ്യത്യാസം കാണിയ്ക്കുന്നു. താഴത്തെ ക്ഷേത്രം ആര്യവത്കരിയ്ക്കപ്പെട്ടപ്പോൾ പ്രതിഷേധമായി രൂപത്തോടുകൂടിയ ഒരു വിഗ്രഹം മുകളിലെ ക്ഷേത്രത്തിൽ പ്രതിഷ്ഠിച്ചതാകാൻ സാദ്ധ്യത കാണുന്നുണ്ട്. ഇതിന് ഉപോദ്ബലകമായി താഴത്തെ ക്ഷേത്രത്തിലെ പൂജാദികാര്യങ്ങൾ നടത്തുന്നത് നമ്പൂതിരിമാരും മുകളിലെ ക്ഷേത്രത്തിലെ പൂജാദികാര്യങ്ങൾ നടത്തുന്നത് നായന്മാരുമാണ്. മുകളിലെ ക്ഷേത്രത്തിൽ വളരെക്കാലം മുമ്പ് മൃഗബലി നടത്തിവന്നിരുന്നു. പിന്നീട് അത് നിർത്തലാക്കി.
ഇടനിലങ്ങൾ
1985ൽ എം.ടി കഥയും തിരക്കഥയും എഴുതി ഐ.വി. ശശിയുടെ സംവിധാനത്തിൽ കെ. ബാലചന്ദർ നിർമ്മിച്ച ചലച്ചിത്രമാണ്ഇടനിലങ്ങൾ. മമ്മൂട്ടി,മോഹൻലാൽ, മേനക, സീമ തുടങ്ങിയവർ അഭിനയിക്കുന്ന ഈ ചിത്രത്തിന്റെ സംഗീതം എം.എസ്. വിആണ്.
കഥാതന്തു
പാത്രസൃഷ്ടിയിലും കഥാഗതിയിലും എം.ടിയുടെ കരകൗശലം വിളിച്ചോതുന്നചലച്ചിത്രമാണ് ഇടനിലങ്ങൾ. കാൽ വഴുതുന്ന ചതുപ്പിലും വഴുതിപോകാത്ത വ്യക്തി ശുദ്ധിയുള്ളവരും   ഡീസൻസിയുടെ മുഖമ്മൂടിയണിഞ്ഞവരും മൂഠസ്വർഗ്ഗത്തിലിരിക്കുന്നവരും ഇരിക്കുന്നവരും ആണ് ഇതിലെ കഥാപാത്രങ്ങൾ. ഭർത്താവിന്റെ ശല്യം സഹിക്കാതെ അയാളെ വെട്ടി മരിച്ചു എന്ന ധാരണയിൽ ചിന്നമ്മു സീമ ഓടിപ്പോകുന്നു. അവൾ ഗർഭിണിയാണെന്നറിഞ്ഞപ്പോൽ ജോലിയിൽ നിന്നും പിരിച്ചുവിടുന്നു. ഒരു നാട്ടുവേശ്യയുടെ അടുത്ത് ചെന്നുപെടുന്നു. അവിടെനിന്നും രക്ഷപ്പെട്ട അവളെ ബാലൻ നായർ മോഹൻലാൽ മാധവിയുടെ ശുഭ ചായക്കടയിൽ ജോലിയിലാക്കുന്നു. ആ ചായക്കടക്കുചുറ്റും നടക്കുന്ന സംഭവങ്ങളിലാണ് കഥ പുരോഗമിക്കുന്നത്. ആരും നോക്കാനില്ലാതെ ചിന്നമ്മു ഒരു ചാപ്പിള്ളയെ പ്രസവിക്കുന്നു. അതെ സമയത്തു തന്നെ തൊട്ടടുത്ത് വിജയൻ മമ്മൂട്ടി ഭാനു മേനക ദമ്പതിമാർ ഗർഭം ആസ്വദിക്കുന്നു. പ്രസവത്തിൽ അമ്മ മരിക്കുന്നു. പാലുകിട്ടാതെ കരയുന്ന കുഞ്ഞിന് ചിന്നമ്മു പാലുകൊടുക്കുന്നു. ആദ്യം സംശയിച്ചെങ്കിലും ചിന്നമ്മുവിലെ നന്മ വിജയൻ തിരിച്ചറിയുന്നു. മാന്യമായി ജീവികുന്നു എന്ന് അവകാശപ്പെടുന്ന കാളിയമ്മയുടെ മകൾ കുതിരക്കാരനുമായി ബന്ധ്ം സ്ഥാപിക്കുന്നു. മുറപ്പെണ്ണെന്ന നിലയിൽ ബാലന്റെ കിടപ്പറയിൽ വരെ അടുത്ത് ഇടപെടുന്ന സുഭദ്ര റാണി പത്മിനി മറ്റൊരു നല്ല ജോലിക്കാരനെ കിട്ടിയപ്പോൾ അയാളെ വിവാഹം ചെയ്യുന്നു. ഇതിനിടയിൽ ചിന്നമ്മുവിന്റെ ഭർത്താവ് രംഗത്തെത്തുന്നു. വിജയന്റെ കുഞ്ഞിനെ കൈക്കലാക്കി കൊലവിളിക്കുന്നു. ചിന്നമ്മു അവനെ കുത്തി ജയിലിലാകുന്നു.
ചിനക്കത്തൂർ ഭഗവതിക്ഷേത്രം
ചരിത്രം
ചിനക്കത്തൂർ കാവിനെക്കുറിച്ചു എഴുതിയ ചരിത്രം ശുദ്ധ അസംബന്ധമാണ്.
ഇടനിലങ്ങൾ
പാട്ടരങ്ങ്
രമേശൻ നായരുടെ വരികൾക്ക് എം.എസ്. വിശ്വനാഥൻഈണം നൽകിയിരിക്കുന്നു.
ചിനക്കത്തൂർ ഭഗവതിക്ഷേത്രം
ക്ഷേത്രപരിസരവും മതിലകവും
പാലപ്പുറം ഗ്രാമത്തിന്റെ ഏതാണ്ട് ഒത്ത നടുക്കാണ് ക്ഷേത്രം സ്ഥിതിചെയ്യുന്നത്. ക്ഷേത്രത്തിന്റെ മുന്നിലൂടെ പാലക്കാട്-പൊന്നാനി പാത കടന്നുപോകുന്നു. ക്ഷേത്രത്തോടനുബന്ധിച്ച് ഇരുവശത്തേയ്ക്കുമായി ബസ് സ്റ്റോപ്പുകളുണ്ട്. അതിവിശാലമായ ക്ഷേത്രവളപ്പിൽ നിറയെ മരങ്ങൾ തഴച്ചുവളർന്നുനിൽക്കുന്നു. കിഴക്കുഭാഗത്ത് വാഹനപാർക്കിങ് സൗകര്യം ഏർപ്പെടുത്തിരിയ്ക്കുന്നു. റോഡിനോടുചേർന്ന് തോൽപ്പാവക്കൂത്ത് മണ്ഡപമുണ്ട്. കേരളത്തിലെ ദേവീക്ഷേത്രങ്ങളിൽ നടത്തിവരാറുള്ള ഒരു അനുഷ്ഠാനകലാരൂപമാണ് തോൽപ്പാവക്കൂത്ത്. ഭദ്രകാളി ദാരുകൻ എന്ന അസുരനെ വധിച്ചതുമായി ബന്ധപ്പെട്ടതാണ് ഈ കലാരൂപത്തിന്റെ ഐതിഹ്യം. അരണ്ട വെളിച്ചത്തിൽ പാവകളുടെ നിഴലുകൾ വച്ചുനടത്തുന്ന ഈ കലാരൂപം അത്യാകർഷകമാണ്. തെക്കുപടിഞ്ഞാറായി ദേവസ്വം ഓഫീസ് കെട്ടിടം കാണാം. മലബാർ ദേവസ്വം ബോർഡിന് കീഴിലുള്ള 'ബി' ഗ്രേഡ് ദേവസ്വമാണ് ചിനക്കത്തൂർ ദേവസ്വം. ഇതിനടുത്താണ് വഴിപാട് കൗണ്ടറുകളുള്ളത്. വഴിപാടിനത്തിലാണ് ക്ഷേത്രത്തിലെ പ്രധാന വരുമാനം. നിരവധി വഴിപാടുകൾ ഈ ക്ഷേത്രത്തിൽ നടത്താറുണ്ട്.
ഇടനിലങ്ങൾ
ചിത്രം കാണുക
ഇടനിലങ്ങൾ 1985
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:മമ്മൂട്ടി-മേനക ജോഡി വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎ വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
ചിനക്കത്തൂർ ഭഗവതിക്ഷേത്രം
ക്ഷേത്രപരിസരവും മതിലകവും
മൂന്ന് കൊടിമരങ്ങളോടുകൂടിയ അപൂർവ്വക്ഷേത്രമാണ് ചിനക്കത്തൂർ ക്ഷേത്രം. ഇവയിൽ രണ്ടെണ്ണം ക്ഷേത്രവളപ്പിൽ തന്നെയാണുള്ളത്. ദേവീവാഹനമായ വേതാളത്തെ ശിരസ്സിലേറ്റുന്ന രണ്ട് കൊടിമരങ്ങളും പ്രതിഷ്ഠിച്ചിട്ട് അധികകാലമായിട്ടില്ല. ആദ്യമുണ്ടായിരുന്നത് ചെമ്പുകൊടിമരങ്ങളാണ്. കാലപ്പഴക്കം കൊണ്ട് അവ ജീർണ്ണിച്ചപ്പോൾ സ്വർണ്ണക്കൊടിമരങ്ങളാക്കുകയായിരുന്നു. കൊടിമരങ്ങളോടുചേർന്ന് നടപ്പുര പണിതിരിയ്ക്കുന്നു. ഇവയിൽ, പടിഞ്ഞാറുഭാഗത്തെ കൊടിമരത്തിന് തൊട്ടടുത്താണ് ഭഗവതിയുടെ ശ്രീമൂലസ്ഥാനം. ഇവിടെയാണ് ഭഗവതി ആദ്യം കുടികൊണ്ടതെന്ന കഥയാണ് ഇതിനെ ശ്രീമൂലസ്ഥാനമാക്കിയത്. പിന്നെയാണത്രേ രണ്ട് അമ്പലങ്ങളും പണിതത്. ഇതിനടുത്ത് ചെരുപ്പ് കൗണ്ടറുകൾ കാണാം. ഇവ കടന്ന് പടികളിറങ്ങി താഴത്തെക്കാവിലെത്താം. അവിടെയാണ് മൂന്നാമത്തെ കൊടിമരം. ഇത് കരിങ്കൽക്കൊടിമരമാണ്. കാലപ്പഴക്കത്തെ അതിജീവിച്ച് ഇത് ഇന്നും നിലനിൽക്കുന്നു.
പടിഞ്ഞാറുഭാഗത്ത് വിശേഷിച്ചൊന്നും തന്നെ കാണാനില്ല. വടക്കുഭാഗത്ത് അതിവിശാലമായ ക്ഷേത്രക്കുളം കാണാം. ഏറെ മനോഹരമായ ഈ ക്ഷേത്രക്കുളം ആരുടെയും മനസ്സിനെ ആകർഷിയ്ക്കും. ശാന്തിക്കാരും ഭക്തരും ഈ കുളത്തിൽ കുളിച്ചാണ് ക്ഷേത്രദർശനം നടത്തുന്നത്. കിഴക്കുഭാഗത്ത് ഉയരത്തിലാണ് മേലേക്കാവ് ക്ഷേത്രം. ഇതിന് തൊട്ടപ്പുറത്ത് ഒരു ഗണപതിക്ഷേത്രമുണ്ട്. വിദ്യാഗണപതിയാണ് ഇവിടെ പ്രതിഷ്ഠ. പടിഞ്ഞാറോട്ട് ദർശനം നൽകുന്ന അപൂർവ്വഗണപതിയാണിത്. അതിനാൽ, സവിശേഷപ്രാധാന്യം ഈ പ്രതിഷ്ഠയ്ക്കുണ്ട്. ഗണപതിയ്ക്ക് പ്രത്യേകം തിടപ്പള്ളിയും ഹോമപ്പുരയുമുണ്ട്. ചിങ്ങമാസത്തിലെ വിനായക ചതുർത്ഥിയാണ് ഗണപതിയുടെ വിശേഷദിവസം.
ശ്രീകോവിലുകൾ
ക്ഷേത്രത്തിൽ താഴത്തും മുകളിലുമായി രണ്ട് ശ്രീകോവിലുകളുണ്ട്. രണ്ടും ചതുരാകൃതിയിൽ തീർത്തതും താരതമ്യേന ചെറുതുമാണ്. രണ്ടിനും ഓരോ മുറിയേയുള്ളൂ. താഴത്തെക്കാവിലെ ശ്രീകോവിൽ തറനിരപ്പിൽ നിന്ന് താഴെയായാണ് കിടക്കുന്നത്. അതിനാൽ, സോപ്പാനപ്പടികൾ പണിതിട്ടില്ല. ഒരടിയോളം ഉയരം വരുന്ന ശിവലിംഗരൂപത്തിലുള്ള സ്വയംഭൂവായ വിഗ്രഹം തെക്കോട്ട് ദർശനമായി ശ്രീലകത്ത് പ്രതിഷ്ഠിയ്ക്കപ്പെട്ടിരിയ്ക്കുന്നു. സ്വയംഭൂവിഗ്രഹമായതിനാൽ, വിഗ്രഹത്തിൽ ചെത്തിമിനുക്കലൊന്നും നടത്തിയിട്ടില്ല. വിഗ്രഹത്തിന് സ്വർണ്ണഗോളകയും പ്രഭാമണ്ഡലവും ചാർത്തിയിട്ടുണ്ട്. അവ അഴിച്ചുമാറ്റാറില്ല. വിശ്വപ്രകൃതിയുടെ മൂലതേജസ്സിനെ ആവാഹിച്ചുകൊണ്ട് ശ്രീ ചിനക്കത്തൂർ താഴത്തെക്കാവിലമ്മ ശ്രീലകത്ത് വാഴുന്നു.
മേലേക്കാവിലെ ശ്രീകോവിലിൽ ഉഗ്രഭാവത്തോടുകൂടിയ ഭദ്രകാളിയായാണ് പ്രതിഷ്ഠാസങ്കല്പം. താരതമ്യേന പുതിയ ശ്രീകോവിലാണിത്. ചെമ്പുമേഞ്ഞ ഈ ശ്രീകോവിലിൽ നാലടിയോളം ഉയരം വരുന്ന, ചതുർബാഹുവായ ഭദ്രകാളി പ്രതിഷ്ഠയാണുള്ളത്. പുറകിലെ വലതുകയ്യിൽ ത്രിശൂലവും പുറകിലെ ഇടതുകയ്യിൽ ദാരികശിരസ്സും മുന്നിലെ വലതുകയ്യിൽ വാളും മുന്നിലെ ഇടതുകയ്യിൽ കൈവട്ടകയും ധരിച്ച ഭഗവതി ദാരികവധത്തിനു ശേഷം രൗദ്രമടങ്ങാത്ത ഭാവത്തിലാണ്. മണ്ണുകൊണ്ടുള്ള വിഗ്രഹമായിരുന്നു ആദ്യമുണ്ടായിരുന്നത്. 1954-ൽ അതു മാറ്റി ഇപ്പോഴുള്ള വിഗ്രഹം പ്രതിഷ്ഠിയ്ക്കുകയായിരുന്നു. ഇപ്പോൾ ഈ വിഗ്രഹത്തിനും സ്വർണ്ണഗോളക ചാർത്തിയിട്ടുണ്ട്. വിശ്വപ്രകൃതിയുടെ മൂലതേജസ്സിനെ ആവാഹിച്ചുകൊണ്ട് ശ്രീ ചിനക്കത്തൂർ മേലേക്കാവിലമ്മ ശ്രീലകത്ത് വാഴുന്നു.
നാലമ്പലം
താഴത്തെക്കാവ് ക്ഷേത്രത്തിൽ ശ്രീകോവിലിനെ ചുറ്റിപ്പറ്റി നാലമ്പലം പണിതിട്ടുണ്ട്. ചെമ്പുമേഞ്ഞതാണ് നാലമ്പലവും. വിശേഷിച്ചൊന്നും തന്നെ നാലമ്പലത്തിൽ കാണാനില്ല. നാലമ്പലത്തിനകത്ത് തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ കിണറുമുണ്ട്. ശ്രീകോവിലിനെച്ചുറ്റി അകത്തെ ബലിവട്ടമുണ്ട്.
ശ്രീ ചിനക്കത്തൂരമ്മ (താഴത്തെക്കാവ്)
ക്ഷേത്രത്തിലെ പ്രധാന പ്രതിഷ്ഠകളിലൊന്ന്. രണ്ട് ഭഗവതിമാരിൽ താരതമ്യേന പഴക്കം കൂടുതൽ ഈ പ്രതിഷ്ഠയ്ക്കാണ്. ശാന്തരൂപിണിയായാണ് ഈ ഭഗവതിയുടെ സങ്കല്പം. ഒരടി ഉയരം വരുന്ന ശിവലിംഗരൂപത്തിലുള്ള സ്വയംഭൂവിഗ്രഹത്തിൽ തെക്കോട്ട് ദർശനമായാണ് ഭഗവതിയുടെ പ്രതിഷ്ഠ. സ്വയംഭൂവിഗ്രഹമായതിനാൽ, വിഗ്രഹത്തിൽ ചെത്തിമിനുക്കലൊന്നും നടത്തിയിട്ടില്ല. വിഗ്രഹത്തിന് സ്വർണ്ണഗോളകയും പ്രഭാമണ്ഡലവും ചാർത്തിയിട്ടുണ്ട്. അവ അഴിച്ചുമാറ്റാറില്ല.
ശ്രീ ചിനക്കത്തൂരമ്മ (മേലേക്കാവ്)
ക്ഷേത്രത്തിലെ പ്രധാന പ്രതിഷ്ഠകളിലൊന്ന്. അത്യുഗ്രരൂപത്തിലുള്ള ഭദ്രകാളിയാണ് മേലേക്കാവിലമ്മ. നാലടി ഉയരം വരുന്ന ചതുർബാഹുവിഗ്രഹത്തിൽ തെക്കോട്ട് ദർശനമായാണ് ഭഗവതിയുടെ പ്രതിഷ്ഠ. മണ്ണുകൊണ്ടുള്ള വിഗ്രഹമായിരുന്നു ആദ്യം. 1954-ൽ ഇതുമാറ്റി ഇപ്പോഴുള്ള ശിലാവിഗ്രഹം പ്രതിഷ്ഠിച്ചു. ഇപ്പോൾ സ്വർണ്ണഗോളക ചാർത്തിയിട്ടുണ്ട്.
ഗണപതി
പ്രധാന ക്ഷേത്രത്തിന്റെ കിഴക്കുഭാഗത്ത് പ്രത്യേക ക്ഷേത്രത്തിൽ പടിഞ്ഞാറോട്ട് ദർശനമായാണ് ഗണപതി കുടികൊള്ളുന്നത്. മൂന്നടി ഉയരം വരുന്ന ചതുർബാഹുവിഗ്രഹമാണ് ഗണപതിയ്ക്ക്. വിദ്യാഗണപതിയായാണ് പ്രതിഷ്ഠാസങ്കല്പം. മുമ്പ് ക്ഷേത്രത്തിന്റെ കിഴക്കേ ആൽത്തറയിലുണ്ടായിരുന്ന ഗണപതിയെ 2006-ലാണ് പുതിയ ക്ഷേത്രം പണിത് പ്രതിഷ്ഠിച്ചത്. ഇപ്പോഴും ക്ഷേത്രത്തിന്റെ പുറകിൽ ആൽത്തറ കാണാം. തന്മൂലം ഗണപതിയെയും ആലിനെയും ഒരുമിച്ച് വലം വയ്ക്കാൻ ഇവിടെ സൗകര്യമുണ്ട്. ഗണപതിയ്ക്ക് പ്രത്യേകം തിടപ്പള്ളിയുമുണ്ട്.
നിത്യപൂജകളും തന്ത്രവും
നിത്യേന മൂന്നുപൂജകളുള്ള ക്ഷേത്രമാണ് ശ്രീ ചിനക്കത്തൂർ ഭഗവതിക്ഷേത്രം. രാവിലെ അഞ്ചുമണിയ്ക്ക് നിയമവെടിയോടെ പള്ളിയുണർത്തി നടതുറക്കുന്നു.
ചിനക്കത്തൂർ പൂരം
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:മൂന്നു കൊടിമരങ്ങളുള്ള ക്ഷേത്രങ്ങൾ
റമോണാസ് വേൾഡ്
ബെവർലി ക്ലിയർലി രചിച്ച കുട്ടികൾക്കുള്ള ഒരു നോവലാണ് റമോണാസ് വേൾഡ് (Ramona's World). റമോണ പുസ്തക പരമ്പരയിലെ എട്ടാമത്തെ പുസ്തകമാണിത്. 1999ൽ ആണ് റമോണാസ് വേൾഡ് ആദ്യമായി പ്രസിദ്ധീകരിക്കപ്പെട്ടത്.
ഔറിനിയ സാക്സറ്റിലിസ്
ഏഷ്യ, യൂറോപ്പ് എന്നിവിടങ്ങളിലെ തനതായ ഒരു അലങ്കാര സസ്യമാണ് ഔറിനിയ സാക്സറ്റിലിസ് (syns Alyssum saxatile, Alyssum saxatile var. compactum). സാധാരണ പേരുകളിൽ ചിലത് അലിസ്സത്തിന്റെ ഇനങ്ങളുമായി അടുത്ത ബന്ധം കാണിക്കുന്നു. ബാസ്കറ്റ് ഓഫ് ഗോൾഡ്, ഗോൾഡൻ ടഫ്റ്റ് അലിസം, ഗോൾഡൻ അലിസം ഗോൾഡൻ അലിസൻ , ഗോൾഡ് -ഡസ്റ്റ്, ഗോൾഡൻ ടഫ്റ്റ് അലിസം, ഗോൾഡൻ -ടഫ്റ്റ് മാഡ്വർട്ട്, റോക്ക് മാഡ്വർട്ട് എന്നിവയാണ് സാധാരണ പേരുകൾ.
References
വർഗ്ഗം:സസ്യജനുസുകൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ഉദ്യാന സസ്യങ്ങൾ
സത്യേന്ദ്രൻ
ആകാശവാണി ഡൽഹി വാർത്താ വിഭാഗത്തിലെ മലയാളം വാർത്താ അവതാരകനും വിവർത്തകനുമായിരുന്നു സത്യേന്ദ്രൻ. നടനും നാടക സംവിധായകനും കൂടിയായ ഇദ്ദേഹം, 1964 മുതൽ 1990 വരെ ഡൽഹിയിൽ നിന്നുള്ള മലയാളം വാർത്തകൾ വായിച്ചു. തുടർന്ന്, 2005 വരെ കാഷ്വൽ അവതാരകനായും വാർത്തകൾ വായിച്ചു.
തിരുവനന്തപുരം സ്വദേശിയാണ്. അഭിനേത്രി കൂടിയായ രാധാദേവിയാണ് ഭാര്യ. ബാദൽ സർക്കാരിന്റേതടക്കമുള്ളവരുടെ നാടകങ്ങൾ വിവർത്തനം ചെയ്ത്, രംഗത്ത് അവതരിപ്പിച്ചിട്ടുണ്ടു്. ഡൽഹിയിലെ മലയാള നാടകരംഗത്തിന് നൽകിയ സംഭാവനകൾക്ക് 2016-ൽ 'ജനസംസ്കൃതി' രണ്ടുപേരെയും ആദരിച്ചു.
കൃതികൾ
എൻ.ബി.റ്റി പ്രസിദ്ധീകരിച്ച വിവർത്തനങ്ങൾ : കഥാഭാരതി, മങ്ങി മറഞ്ഞ ചിത്രം, തുള്ളിയും കടലും, മിത്രമായ മിത്രം, ഗംഗാ ചിരോനിയുടെ ചിറക്, ജീവഗീതം.
അവലംബം
വർഗ്ഗം:ആകാശവാണി നിലയങ്ങൾ വർഗ്ഗം:മാദ്ധ്യമപ്രവർത്തകർ വർഗ്ഗം:നാടക സംവിധായകർ
പന്തിഭോജനം
കേരളസസ്കാരത്തിൽ ജാതിതിരിച്ചുള്ള വിവേചനം ബോധ്യമാക്കാൻ ഉദാഹരിക്കാവുന്ന ഏറ്റവും പ്രമുഖമായ ഒരു ഒരു പ്രവൃത്തിയാണ് പന്തിഭോജനം അഥവാ ഒരുമിച്ചിരുന്ന് ഭക്ഷണം കഴിക്കൽ. ഉയർന്ന ജാതിക്കാരും താഴ്ന്നജാതിക്കാരും വെവ്വേറെ പന്തികളിൽ മാത്രമേ ഇരുന്നു ഭക്ഷിക്കുകയുണ്ടായിരുന്നുള്ളൂ. ഇതിൽ ബ്രാഹ്മണരുടെ പന്തിയിൽ അബ്രാഹ്മണർക്ക് പ്രവേശനം പോലുമുണ്ടായിരുന്നില്ല. വിളമ്പിക്കൊടുക്കുന്നവരും ബ്രാഹ്മണർ തന്നെയാവണം. ജാതിവ്യവസ്ഥയുടെ കാർക്കശ്യങ്ങളിൽ അധഃകൃതനെ താഴ്ത്തിക്കെട്ടാൻ ഉള്ള മറ്റൊരു ഉപായവും കൂടിയായിരുന്നു ഇത്. ജാതിവ്യവസ്ഥയുമായും ഭക്ഷണരീതിയുമായും ഭക്ഷണക്രമവുമായും എല്ലാം ബന്ധപ്പെട്ട ഇതിനെ കേരളത്തിലെ വിവിധസമൂഹങ്ങളുടെ സാമൂഹികാവസ്ഥയുടെ ഇന്നും ഇന്നലെയും പരിശോധിക്കുന്നതിനു ഉപയോഗിക്കാവുന്നതാണ്. ഒരു പന്തിയിൽ ഉണ്ണാവുന്നവർ എന്നത് ജാതിവ്യവസ്ഥയുടെ ക്രൗര്യം എത്രമാത്രമുണ്ടായിരുന്നുവെന്ന് പുതിയകാലത്തുള്ളവർക്ക് ഉദാഹരണമായി കാണിച്ചുകൊടുക്കാൻ ഉതകുന്നതാണ്. അങ്ങനെ വിവിധസമൂഹങ്ങളുടെ പന്തികൾ പണ്ട് നിലവിലിരുന്നു. ഒരു സദ്യയിലെ തന്നെ വിവിധ പന്തികൾ വിവിധ ജാതിവ്യത്യാസങ്ങളെ ഉയർന്നത് താഴ്‌ന്നത് എന്ന രീതിയിൽ അതിൽ പങ്കെടുക്കുന്നവരുടെ ആത്മാഭിമാനത്തെത്തന്നെ ചോദ്യം ചെയ്തുതാഴ്ത്തിക്കെട്ടാൻ ഉപയോഗിച്ചിരുന്നു. ജാതിയിൽ താഴ്ന്നവന് താൻ അധഃകൃതനാണെന്നും ഉയർന്നവന് താൻ സവർണ്ണനും അന്തസ്സ് കൂടിയവനാണെന്നും ഉള്ള ഒരു ബോധം ഊട്ടിയുറപ്പിക്കുകയായിരുന്നു അപരിഷ്കൃതമായിരുന്ന ഒരു കാലഘട്ടത്തിലെ ഈ സംവിധാനം.ഇതിനെതിരെ 1917 മെയ് 29 ന് ചെറായിൽ സഹോദരൻ അയ്യപ്പന്റെ നേതൃത്വത്തിൽ വിവിധ ജാതിക്കാരെ ഒരേ പന്തിയിൽ ഒന്നിച്ചിരുത്തി ഭക്ഷണം കഴിപ്പിച്ച് കൊണ്ട് പന്തിഭോജനം എന്ന് അറിയപ്പെട്ട സമരം നടന്നു.
താഴ്ന്നജാതിക്കാർക്കൊപ്പം പന്തിഭോജനം നടത്തിയ ബ്രാഹ്മണസമുദായ അംഗങ്ങൾക്ക് 1930 -കളിൽപ്പോലും കടുത്ത പീഡനം നേരിടേണ്ടിവരികയും സമുദായത്തിൽ നിന്നും ഭ്രഷ്ട് നേരിടേണ്ടിവരികയും വന്നിട്ടുണ്ട്.
പഴംചൊല്ലുകൾ
പന്തിയിൽ പക്ഷഭേദം
വർഗ്ഗം:ആചാരങ്ങൾ
4ഡി ചലച്ചിത്രം
പകരം=4D venue complete with motion-enhanced seating and multisensory olfactory technology.|ലഘുചിത്രം|320x320ബിന്ദു|മോഷൻ-മെച്ചപ്പെടുത്തിയ ഇരിപ്പിടങ്ങളും മൾട്ടിസെൻസറി ഘ്രാണ സാങ്കേതികവിദ്യയും ഉപയോഗിച്ച് പൂർത്തിയായ 4D വേദി. മണം, സ്പർശനം (ഫിസിക്കൽ ഇഫക്റ്റുകൾ) പോലെയുള്ള ഒരു ത്രിമാന സിനിമയുടെ സംയോജനമാണ് 4ഡി സിനിമ. 4ഡി സിനിമകൾ എന്നത് ജ്യാമിതീയമായി 4-ഡൈമൻഷണൽ അല്ല. ചലനം, വിറയൽ, മണം, മഴ, മൂടൽമഞ്ഞ്, കുമിളകൾ, മൂടൽമഞ്ഞ്, പുക, കാറ്റ്, താപനില മാറ്റങ്ങൾ, സ്ട്രോബ് ലൈറ്റുകൾ എന്നിവ 4ഡി സിനിമകളിൽ ഉൾപ്പെടുന്നു. സിനിമ ഓടിക്കൊണ്ടിരിക്കുന്ന സമയത്താണ് ഈ ഇഫക്റ്റുകൾ സംഭവിക്കുന്നത്.
ഈ ഫിസിക്കൽ ഇഫക്റ്റുകൾക്ക് ധാരാളം പണം ചിലവാകും എന്നതിനാൽ തെരഞ്ഞെടുത്ത തീയേറ്ററുകൾ, തീം പാർക്കുകളും അമ്യൂസ്‌മെന്റ് പാർക്കുകളും പോലുള്ള പ്രത്യേക സ്ഥലങ്ങളിൽ മാത്രമാണ് 4ഡി സിനിമകൾ സാധാരണയായി പ്രദർശിപ്പിക്കുന്നത്. 4ഡിയിലേക്ക് മാറിയ 10 സിനിമകളിൽ ഒന്നായിരുന്നു അവതാർ.
അവലംബം
വർഗ്ഗം:ത്രിമാന ചലച്ചിത്രങ്ങൾ
മൗറിഷ്യൻ മത്തി
കടൽ വാസിയായ ഒരു മൽസ്യമാണ് മൗറിഷ്യൻ മത്തി  അഥവാ '''Mauriian Sardinella. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ
ടമാര
2016ലെ കേരള അന്തരാഷ്ട്ര ചലചിത്രോൽസവത്തിൽ പ്രദർശിപ്പിച്ച ഒരു സ്പാനിഷ്  ചിത്രമാണ് ടമാര (Tamara). എലിയ ശനൈഡർ (Elia. K. Schneider) ആണ് ഈ ചിത്രത്തിന്റെ സംവിധായക.
സംക്ഷിപ്ത വിവരങ്ങൾ
വർഷം      : 2016 ദൈർഘ്യം    :  110    മിനിറ്റ് നിർമ്മാണം   : ജോസഫ് നൊവോഅ (Joseph Novoa) തിരക്കഥ      : ഫെർനാണ്ടോ ബുട്ടസോണി,എലിയ ശനൈഡർ സംഗീതം      : ഒസ്വാൾഡോ മൊണ്ടേസ് ഛായാഗ്രഹണം: ഒസ്വാൾഡോ മൊണ്ടേസ് അഭിനേതാക്കൾ: ലൂയിസ് ഫെർനാടസ്,പക്രിതി മദൂരോ പ്രദർശന ചലച്ചിത്രോൽസവങ്ങൾ:സിനി ലാറ്റിനോ (Cine Latino FF),ഗോവ ഫിലിം ഫെസ്റ്റിവൽ
കഥാസാരം
വെനിസ്വേലയിൽ ജീവിച്ചിരുന്ന ഭിന്നലിംഗക്കാരനായ പൊതുപ്രവർത്തകൻ ആൻഡ്രിന്റെ ജീവിതത്തെ ആസ്പദമാക്കിയുള്ള ചിത്രമാണിത്. ആണായി ജനിച്ച് വളർന്ന് യുവത്ത്വത്തിൽ സ്ത്രീയാണെന്ന് നിരിച്ചറിയുന്നതും, അത് മൂലം നേരിടേണ്ടി വരുന്ന പ്രതിസന്ധികളുമാണ് പ്രമേയം. വർഗ്ഗം:സ്പാനിഷ് ചലച്ചിത്രങ്ങൾ
സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ
ഇന്ത്യൻ സർക്കാറിന് കീഴിൽ പ്രവർത്തിക്കുന്ന വിദ്യഭ്യാസ ബോർഡാണ് സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ(സി.ബി.എസ്.ഇ.) ഈ ബോർഡിന് കീഴിൽ പൊതുവിദ്യാലയങ്ങളും സ്വകാര്യ വിദ്യാഭ്യാസ സ്ഥാപനങ്ങളും പ്രവർത്തിച്ചുവരുന്നു.
അങ്ങീകാരങ്ങൾ
സി.ബി.എസ്.ഇ. മുഴുവൻ കേന്ദ്രീയ വിദ്യാലയങ്ങൾക്കും ജവഹർ നവോദയ വിദ്യാലയങ്ങൾക്കും അംഗീകാരം നല്കുന്നു.
പരീക്ഷകൾ
ഫൈനൽ പരീക്ഷകളായ പത്ത് പന്ത്രണ്ട് ക്ലാസ്സുകളിലെ പരീക്ഷകൾ എല്ലാവർഷവും മാർച് മാസത്തിലാണ് നടത്തുകയും മെയ്‌ അവസാനത്തോട് കൂടി ഫലം പ്രഖ്യാപിക്കുകയും ചെയ്യും. ദൽഹി ഹൈക്കോടതിയുടെ ഉത്തരവിനെ തുടർന്ന് 2017 മെയ് മാസത്തിൽ പ്രഖാപിക്കാനിരുന്ന സി.ബി.എസ്.ഇ. ഫലം തടയുകയുണ്ടായി. 2017 ലെ സി ബി എസ് ഇ ഫലം മെയ് 28 നു പ്രസിദ്ധീകരിച്ചു.രാജ്യത്തെ 10,678 സ്കൂളുകളിൽനിന്നായി 10,98,891 വിദ്യാർഥികളാണു സിബിഎസ്ഇ പന്ത്രണ്ടാം ക്ലാസ് പരീക്ഷ ഈ വർഷം എഴുതിയിരുന്നത്
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ വിദ്യാഭ്യാസം വർഗ്ഗം:മാനവ വിഭവശേഷി മന്ത്രാലയം (ഇന്ത്യ) വർഗ്ഗം:സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ
ബ്രമൻ
ജർമ്മനിയുടെ വടക്കുപടിഞ്ഞാറു ഭാഗത്ത് വെസർ നദിയുടെ തീരത്ത് സ്ഥിതി ചെയ്യുന്ന ഒരു നഗരവും സംസ്ഥാനവുമാണ് ബ്രമൻ (ജർമ്മൻ: Bremen). ജർമ്മനിയിലെ 16 സംസ്ഥാനങ്ങളിൽ ഏറ്റവും ചെറുതാണ് ബ്രമൻ. നഗരത്തിന്റെ വിസ്തീർണ്ണം 318 ച.കി.മീറ്ററും സംസ്ഥാനത്തിന്റേത് 419 ച.കി.മീറ്ററുമാണ്. നഗര ജനസംഖ്യ 568,006 ആണ്. വടക്കൻ ജർമ്മനിയിലെ രണ്ടാമത്തെ വലിയ നഗരവും, ജർമ്മനിയിലെ പതിനൊന്നാമത്തെ വലിയ നഗരവുമാണ് ബ്രമൻ.
അവലംബം
വർഗ്ഗം:ജർമ്മനിയിലെ നഗരങ്ങൾ വർഗ്ഗം:ജർമ്മനിയിലെ സംസ്ഥാനങ്ങൾ വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
മാവേലിക്കര രാമചന്ദ്രൻ
ആകാശവാണി മലയാള വാർത്ത വിഭാഗം അവതാരകനും സാംസ്‌കാരിക പ്രവർത്തകനുമായിരുന്നു മാവേലിക്കര രാമചന്ദ്രൻ. മൂന്നു പതിറ്റാണ്ടോളം ഡൽഹിയിലെ സാംസ്ക്കാരിക രംഗത്ത് സജീവ സാന്നിദ്ധ്യമായിരുന്നു. മലയാള സിനിമയെക്കുറിച്ച് ഇംഗ്ലീഷ് ദിനപ്പത്രങ്ങളിൽ ലേഖനങ്ങൾ എഴുതിയിരുന്നു.ആകാശവാണിയിൽ നിന്ന് വിരമിച്ചതിനു ശേഷം ഫിലിം സെൻസർ ബോർഡ് അംഗമായി പ്രവർത്തിച്ചു. വിധേയൻ, അനന്തരം, ഇന്നലെ, കുട്ടിസ്രാങ്ക് തുടങ്ങി ഒട്ടെറെ സിനിമകളിൽ അഭിനയിച്ചു.
അവിവാഹിതനായ ഇദ്ദേഹത്തെ 2012 സെപ്തംബർ 29 ന് തിരുവനന്തപുരത്ത് നിന്ന് കാണാതായി.
ഫ്രെഡറികോ ഗാർഷ്യ ലോർക
ഒരു സ്പാനിഷ് കവിയും നാടകകൃത്തും നാടക സംവിധായകനുമാണ് ഫ്രെഡറികോ ഗാർഷ്യ ലോർക (5 ജൂൺ 1898 – 19 ആഗസ്റ്റ് 1936). സ്പാനിഷ് ആഭ്യന്തര യുദ്ധത്തെച്ചുടർന്ന് കൊല്ലപ്പെട്ടു.
പുറം കണ്ണികൾ
വർഗ്ഗം:1898-ൽ ജനിച്ചവർ
വെൻ ഏഷ്യ സ്പീക്ക്സ്(ഡോക്യുമെന്ററി ചലചിത്രം)
1944-ലെ നാഷണൽ ഫിലിം ബോർഡ് ഓഫ് കാനഡയുടെ സംരംഭമായ ദ വേൾഡ് ഇൻ ആക്ഷൻ സീരീസിൽ സ്റ്റുവെർട്ട് ലെഗ് നിർമ്മിച്ച ഗോർഡൻ വെയ്സൻബർഗ് സംവിധാനം ചെയ്ത 19 മിനുട്ട് ദൈർഘ്യമുളള ഒരു ഡോക്യുമെന്ററി ചലചിത്രമാണ് വെൻ ഏഷ്യ സ്പീക്ക്സ് (When Asia Speaks). സംപ്രേക്ഷകനായ ലോറെ ഗ്രീനെയാണ് വെൻ ഏഷ്യ സ്പീക്ക്സിന് വിവരണം നൽകിയിരിക്കുന്നത്. രണ്ടാം ലോക മഹായുദ്ധം മൂലമുണ്ടായ ദാരിദ്ര്യം എത്തരത്തിൽ ഏഷ്യയിൽ ദേശീയതാവികാരത്തിന് കാരണമായി എന്നതാണ് വെൻ ഏഷ്യ സ്പീക്ക്സ് വിവരിക്കുന്നത് .Le Réveil de l'Asie എന്നതാണ് ചലചിത്രത്തിന്റെ ഫ്രഞ്ച് രൂപത്തിന്റെ ശീർഷകം.
സംഗ്രഹം
1944-ന്റെ ആരംഭത്തിൽ സഖ്യസേന എണ്ണമറ്റ പ്രകൃതി വിഭവങ്ങളും ലോകജനസംഖ്യയുടെ രണ്ടിലൊന്നു ഭാഗവും ഉൾക്കൊളളുന്ന ഏഷ്യൻ പ്രദേശം പിടിച്ചെടുക്കാൻ ആരംഭിച്ചു. ഏഷ്യയെ നിയന്ത്രിക്കുക എന്ന ലക്ഷ്യത്തോടെ ജപ്പാനിലെ ചക്രവർത്തി ഗ്രേറ്റർ ഈസ്റ്റ് ഏഷ്യ  കോ-പ്രോസ്പിരിറ്റി സൊസൈറ്റി എന്ന സംഘടനയ്ക്കു രൂപം നൽകുകയുണ്ടായി. എന്നാൽ അതേസമയം ഇന്ത്യൻ ഉപഭൂഖണ്ഡത്തിലും ഇന്തോ ഏഷ്യൻ പസഫിക്ക് മേഖലയിലും ചൈനയിലും സ്വയം ഭരണത്തിനുളള സമരം ശക്തിപ്പെടുകയാണുണ്ടായത്. 1944-ന്റെ ആരംഭത്തിൽ സഖ്യസേന എണ്ണമറ്റ പ്രകൃതി വിഭവങ്ങളും ലോകജനസംഖ്യയുടെ രണ്ടിലൊന്നു ഭാഗവും ഉൾക്കൊളളുന്ന ഏഷ്യൻ പ്രദേശം പിടിച്ചെടുക്കാൻ ആരംഭിച്ചു. ഏഷ്യയെ കിഴക്കെന്നും പടിഞ്ഞാറെന്നും വിഭജിച്ചുകൊണ്ടായിരുന്നു അക്കാലത്ത് ഭരണം നിലനിന്നിരുന്നത്. ബ്രിട്ടീഷ് ഭരണകൂടത്തിലെ ഇന്ത്യൻ ഉപഭൂഖണ്ഡത്തിന്റെ ചുമതല വഹിച്ചിരുന്ന അഡ്മിനിസ്ട്രേറ്റർ ഗാന്ധിജിയുടെയും നെഹ്റുവിന്റെയും ജനസ്വാദീനം മനസ്സിലാക്കിയിരുന്നു. ജപ്പാനെതിരെ പ്രക്ഷോഭം നയിച്ചിരുന്ന ജനങ്ങളെ ഒപ്പം നിർത്തി കൊണ്ട് സൻയാത് സെൻ ജനസ്വാദീനമുള്ള ദേശീയ പ്രക്ഷോഭം ആരംഭിച്ചിരുന്നു. മേഘയലിലെ ധനികർ ഒരേ പോലെ സഖ്യ ശക്തികളെയും അച്ചുതണ്ടു ശക്തികളെയും സഹായിച്ചിരുന്നു.നഗര പ്രദേശങ്ങൾ ഈ സമയത്ത് വ്യവസായികമായി വികസിക്കുന്നതിനൊപ്പം തന്നെ ഗ്രാമ പ്രദേശങ്ങളിൽ തൊഴിലാളികൾ കൃഷിയിടങ്ങളിലും തൊഴിൽ ചെയ്തു. രണ്ടാം ലോക മഹാ യുദ്ധം അവസാനിച്ചതിന് ശേഷം ഏഷ്യ യുദ്ധാനന്തര ലോകത്തിൽ മെച്ചപ്പെട്ട ഒരു ലോകത്തെയാണ് പ്രതീക്ഷിക്കുന്നത്.
നിർമ്മാണം
കാനഡ കാരീസ് ഓൺ, ദ വേൾഡ് ഇൻ ആക്ഷൻ സീരിസ് എന്നിവ വ്യാഖ്യാനിക്കുകയും സി.ബി.എസ് റേഡിയോ ബ്രോഡ് കാസ്റ്റേഴ്സിലെ ഒരു വാർത്താ അവതാരകനാണ് ലോണെ ഗ്രീനെ ആണ് വെൻ ഏഷ്യ സ്പീക്കസിന് വിവരണം നൽകിയത്. ലോണെ ഗ്രീനെയുടെ അവതരണം അദ്ദേഹത്തിന് 'ദ വോയ്സ് ഓഫ് കാനഡ' എന്നും 'ദ വോയ്സ് ഓഫ് ഡൂം എന്നും പേരുണ്ട്.
പൊതുവായ കാര്യങ്ങൾ
എൻ.എഫ്.ബിയുടെ ദ വേൾഡ് ഇൻ ആക്ഷന്റെ 35 എം.എം ശ്രേണിയുടെ ഭാഗമാണ് വെൻ ഏഷ്യ സ്പീക്ക്സ്. കാനഡയിലെ 800-ഓളം തീയറ്ററുകളിൽ ആറു മാസത്തോളം വെൻ ഏഷ്യ സ്പീക്ക്സ് പ്രദർശിപ്പിച്ചു. യൂണൈറ്റഡ് ആർട്ടിസ്റ്റ്സുമായി ചേർന്ന നോർത്ത് അമേരിക്കയിലും വെൻ ഏഷ്യ സ്പീക്ക്സ് പ്രദർശിപ്പിച്ചു
കാസ്റ്റ്
വർഗ്ഗം:കനേഡിയൻ ഡോക്യുമെന്ററി ചലച്ചിത്രങ്ങൾ
ഗർഭസ്ഥ ശിശു
പദോൽപ്പത്തി
ഫീറ്റസ് (ഗർഭസ്ഥ ശിശു) എന്ന ലാറ്റിൻ വാക്ക് ഫെറ്റസ് ("സന്താനങ്ങൾ", "പ്രജനനം", "കുഞ്ഞുങ്ങളെ വിരിയിക്കൽ") ഗ്രീക്ക് "φυτώ" എന്നിവയുമായി ബന്ധപ്പെട്ടിരിക്കുന്നു.
9 മുതൽ 16 ആഴ്ചകൾ വരെ (2 മുതൽ 3.6 മാസം വരെ)
മനുഷ്യരിൽ ബീജസങ്കലനം കഴിഞ്ഞ് ഒമ്പത് ആഴ്ചകൾക്ക് ശേഷമാണ് ഗർഭസ്ഥ ശിശുവിന്റെ ഘട്ടം ആരംഭിക്കുന്നത്. ഗർഭസ്ഥ ശിശുവിന്റെ വലിപ്പത്തിന്റെ പകുതിയോളം തലയാണ്. ഹൃദയം, കൈകൾ, കാലുകൾ, മസ്തിഷ്കം, മറ്റ് അവയവങ്ങൾ എന്നിവ നിലവിലുണ്ട്, പക്ഷേ അവ വികസനത്തിന്റെ തുടക്കത്തിൽ മാത്രമാണ്. അവയ്ക്ക് ചെറുതായ പ്രവർത്തനമുണ്ട്. വികസനത്തിന്റെ ഈ ഘട്ടത്തിൽ, പേശികൾ, മസ്തിഷ്കം എന്നിവ വികസിക്കാൻ തുടങ്ങുമ്പോൾ അനിയന്ത്രിതമായ ചലനങ്ങളും ഞെരുക്കങ്ങളും സംഭവിക്കുന്നു.
17 മുതൽ 25 ആഴ്ചകൾ വരെ (3.6 മുതൽ 6.6 മാസം വരെ)
ആദ്യമായി ഗർഭിണിയായ സ്ത്രീക്ക് (നല്ലിപ്പറസ്) സാധാരണയായി ഏകദേശം 21 ആഴ്‌ചയിൽ ഗര്ഭപിണ്ഡത്തിന്റെ ചലനം അനുഭവപ്പെടുന്നു, അതേസമയം മുമ്പ് പ്രസവിച്ച ഒരു സ്ത്രീക്ക് സാധാരണയായി 20 ആഴ്‌ചയ്‌ക്കുള്ളിൽ ചലനങ്ങൾ അനുഭവപ്പെടും. അഞ്ചാം മാസത്തിന്റെ അവസാനത്തോടെ ഗർഭസ്ഥ ശിശുവിന് ഏകദേശം 20 സെ.മീ (8 ഇഞ്ച്) നീളമുണ്ടാവും.
26 മുതൽ 38 വരെ ആഴ്ചകൾ വരെ (6.6 മുതൽ 8.6 മാസം വരെ)
ശരീരത്തിലെ കൊഴുപ്പിന്റെ അളവ് അതിവേഗം വർദ്ധിക്കുന്നു. ശ്വാസകോശം പൂർണ്ണമായും പാകമായിട്ടില്ല. സെൻസറി കോർട്ടക്സും തലാമസും തമ്മിലുള്ള ന്യൂറൽ കണക്ഷനുകൾ ഗർഭാവസ്ഥയുടെ 24 ആഴ്ചകളിൽ തന്നെ വികസിക്കുന്നു, ചുരുങ്ങിയ ബോധം, സ്വപ്നം, വേദന അനുഭവപ്പെടാനുള്ള കഴിവ് എന്നിവ ഉണ്ടാകുമ്പോൾ അവയുടെ പ്രവർത്തനത്തിന്റെ ആദ്യ തെളിവ് ഏകദേശം 30 ആഴ്ച വരെ സംഭവിക്കുന്നില്ല. അസ്ഥികൾ പൂർണ്ണമായും വികസിച്ചവയാണ്. പക്ഷേ ഇപ്പോഴും മൃദുവും വഴങ്ങുന്നതുമാണ്. ഇരുമ്പ്, കാൽസ്യം, ഫോസ്ഫറസ് എന്നിവ കൂടുതൽ സമൃദ്ധമായി കാണുന്നു. വിരലുകളുടെ അറ്റത്ത് നഖങ്ങൾ വരുന്നു. തലമുടി കട്ടിയുള്ളതുമായി മാറുന്നു.ബീജസങ്കലനത്തിനു ശേഷം ഏകദേശം 38-ാം ആഴ്ചയിൽ ജനനം ആസന്നമായിരുന്നു.
അവലംബം
വർഗ്ഗം:പ്രത്യുൽപ്പാദനം
റൊണാൾഡ്‌ ഇ. ആഷർ
റൊണാൾഡ് ഈറ്റൺ ആഷർ (23 ജൂലൈ 1926 - 26 ഡിസംബർ 2022) ഒരു ബ്രിട്ടീഷ് ഭാഷാപണ്ഡിതനും ദ്രാവിഡ ഭാഷകളിൽ പ്രാവീണ്യമുള്ള എഴുത്തുകാരനുമായിരുന്നു. റോയൽ ഏഷ്യാറ്റിക് സൊസൈറ്റി ഓഫ് ഗ്രേറ്റ് ബ്രിട്ടൻ ആൻഡ് അയർലൻഡ് (1964)യുടെ ഫെല്ലോ, റോയൽ സൊസൈറ്റി ഓഫ് എഡിൻബർഗ് (1991) ന്റെ ഫെല്ലോ, സാഹിത്യ അക്കാദമിയുടെ ഓണററി ഫെലോ എന്നിവയായിരുന്നു അദ്ദേഹം.
സ്വകാര്യ ജീവിതം
റൊണാൾഡ് ഇ. ആഷർ ഇംഗ്ലണ്ടിലെ നോട്ടിംഗ്ഹാംഷെയറിലെ ഗ്രിംഗ്ലി-ഓൺ-ദി-ഹില്ലിൽ ഏണസ്റ്റിന്റെയും ഡോറിസിന്റെയും (ഹർസ്റ്റ്) ആഷറിന്റെ മകനായി 1926 ജൂലൈ 23-ന് ജനിച്ചു. നോട്ടിംഗ്ഹാംഷെയറിലെ റെറ്റ്ഫോർഡിലുള്ള കിംഗ് എഡ്വേർഡ് ആറാമൻ ഗ്രാമർ സ്കൂളിൽ പഠിക്കാൻ സ്കോളർഷിപ്പ് നേടി. ആഷർ 1950-ൽ തന്റെ ബാച്ചിലർ ഓഫ് ആർട്സ് പൂർത്തിയാക്കി, 1951-ൽ ലണ്ടനിലെ യൂണിവേഴ്സിറ്റി കോളേജിൽ നിന്ന് ഫൊണറ്റിക്സ് ഫ്രഞ്ചിൽ സർട്ടിഫിക്കേഷൻ നേടി. പതിനാറാം നൂറ്റാണ്ടിലെ ഫ്രഞ്ച് സാഹിത്യത്തിൽ ഡോക്ടറൽ ഗവേഷണം നടത്തിയ അദ്ദേഹം 1955-ൽ ലണ്ടനിലെ യൂണിവേഴ്സിറ്റി കോളേജിൽ നിന്ന് പിഎച്ച്.ഡി നേടി.
2022 ഡിസംബർ 26-ന് 96 ആം വയസ്സിൽ ആഷർ അന്തരിച്ചു.
പദവികൾ
ആഷറിന് പിഎച്ച്.ഡി ലഭിച്ചതിന് ശേഷം, ലണ്ടൻ യൂണിവേഴ്സിറ്റിയിലെ സ്കൂൾ ഓഫ് ഓറിയന്റൽ ആൻഡ് ആഫ്രിക്കൻ സ്റ്റഡീസിൽ (SOAS), ൽ അദ്ദേഹം ചേർന്നു.ഭാഷാശാസ്ത്ര വകുപ്പിന് കീഴിലുള്ള സ്‌കൂൾ ഡിപ്പാർട്ട്‌മെന്റ് ഓഫ് ഇന്ത്യ, പാകിസ്ഥാൻ, സിലോൺ (ശ്രീലങ്ക) -ക്ക് കീഴിൽ തമിഴ് ഭാഷയിൽ ഭാഷാപരമായ സൈദ്ധാന്തിക ഗവേഷണം നടത്തി.
ആഷർ 1965 -ൽ എഡിൻബർഗ് സർവകലാശാലയിൽ പൊതു ഭാഷാശാസ്ത്ര വിഭാഗത്തിൽ ചേർന്നു. 1977 മുതൽ ലിംഗ്വിസ്റ്റിക്‌സ് പ്രൊഫസറായ അദ്ദേഹം 1986 മുതൽ 1989 വരെ ആർട്ട്സ് ഫാക്കൽറ്റിയുടെ ഡീൻ ആയിരുന്നു, 1993ൽ വൈസ് പ്രിൻസിപ്പലായി വിരമിച്ചു.
1983 മുതൽ 1990 വരെ ഇന്റർനാഷണൽ അസോസിയേഷൻ ഫോർ തമിഴ് റിസർച്ചിന്റെ പ്രസിഡന്റായി സേവനമനുഷ്ഠിച്ചു.
ആഷർ ചിക്കാഗോ സർവകലാശാലയിൽ തമിഴ് വിസിറ്റിംഗ് പ്രൊഫസറായിരുന്നു (1961-62). കൂടാതെ അർബാന-ചാമ്പെയ്‌നിലെ ഇല്ലിനോയിസ് സർവകലാശാലയിൽ ഭാഷാശാസ്ത്ര വിഭാഗം (1967), മിഷിഗൺ സ്റ്റേറ്റ് യൂണിവേഴ്‌സിറ്റിയിലെ മലയാളം തമിഴ് വിഭാഗം(1968), ഡോക്ടർ ആർ.പി. സേതു. മദ്രാസ് സർവ്വകലാശാലയിൽ പിള്ള രജതജൂബിലി എൻഡോവ്‌മെന്റ് (1968), മിനസോട്ട യൂണിവേഴ്സിറ്റിയിൽ ഭാഷാശാസ്ത്ര വിഭാഗം (1969), പാരീസിലെ കൊളേജ് ഡി ഫ്രാൻസ് (1970), ടോക്കിയോയിലെ ഇന്റർനാഷണൽ ക്രിസ്ത്യൻ യൂണിവേഴ്സിറ്റിയിൽ ഭാഷാശാസ്ത്ര അന്തർദ്ദേശീയ ആശയവിനിമയ വിഭാഗം(1994-95) ), 20-ാം നൂറ്റാണ്ടിലെ മലയാള സാഹിത്യവിഭാഗം മഹാത്മാഗാന്ധി സർവ്വകലാശാല, കോട്ടയം, (1995-96) എന്നിയിടങ്ങളിലും വിസിറ്റിങ്ങ് പ്രൊഫസറായി പ്രവർത്തിച്ചു.
സാഹിത്യ കൃതികൾ
തമിഴ് പണ്ഡിതൻ മു. വരദരാജൻ ആഷറിനെ സംഘസാഹിത്യത്തിലേക്കും തമിഴ് എഴുത്തുകാരായ സുബ്രഹ്മണ്യ ഭാരതി, ഭാരതിദാസൻ, അഖിലൻ എന്നിവരുടെ കൃതികളിലേക്കും പരിചയപ്പെടുത്തി.
അവലംബങ്ങൾ
വർഗ്ഗം:2022-ൽ മരിച്ചവർ വർഗ്ഗം:1926-ൽ ജനിച്ചവർ വർഗ്ഗം:ഭാഷാ ശാസ്ത്രജ്ഞർ വർഗ്ഗം:വിവർത്തകർ
വിൻക
അപ്പോസൈനേസീ സസ്യകുടുംബത് തിലെ ഒരു ജീനസ് സാണ് വിൻക (Vinca). യൂറോപ്പ്, വടക്കു പടിഞ്ഞാറേ ആഫ്രിക്ക, തെക്കേ ഏഷ്യ, ആസ്ട്രേലിയ എന്നീ പ്രദേശങ്ങളിൽ കാണപ്പെടുന്നു.
സവിശേഷതകൾ
ലഘുചിത്രം|Vinca difformis in habitat, Cáceres, Spain ഈ സസ്യജനുസ്സിലെ മിക്ക സസ്യങ്ങളും ഒന്നുമൂതൽ രണ്ട് മീറ്റർ വരെ നീളത്തിൽ പടർന്നു കിടക്കുന്ന കാണ്ഡത്തോടു കൂടിയവയാണ്. ഇവയുടെ ഇല കൾ ലഘുപത്രങ്ങളും ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയും ആണ്. 1-9 സെ.മീ. നീളവും 0.5-6 സെ.മീ. വീതിയുമുള്ള ഇവയുടെ ഇലകൾക്ക് അണ്‌ഡാകൃതിയാണുള്ളത്.
വർഷത്തിൽ മിക്കപ്പോഴും പുഷ്പിക്കുന്ന ഇവയ്ക്ക് ദ്വിലിംഗ സ്വഭാവത്തോടു കൂടിയ പൂക്കളാണുള്ളത്. സാധാരണയായി താഴ്ഭാഗം കൂടിച്ചേർന്ന അഞ്ച് ഇതളുകളോടു കൂടിയതാണിവയുടെ പൂക്കൾ. മിക്ക സ്പീഷിസുകൾക്കും ദളങ്ങളുടെ നിറം വയലറ്റോ അതിന് സാമ്യമുള്ള നിറങ്ങളോ ആണ്. എന്നാൽ വിരളം സ്പീഷിസുകളിൽ ദളങ്ങൾക്ക് വെളുത്ത നിറവും കാണപ്പെടുന്നു.
അവലംബം
വർഗ്ഗം:ഏഷ്യയിലെ സസ്യജാലം വർഗ്ഗം:അധിനിവേശസസ്യങ്ങൾ വർഗ്ഗം:സസ്യജനുസുകൾ വർഗ്ഗം:അപോസിനേസി കുടുംബം വർഗ്ഗം:യൂറോപ്പിലെ സസ്യജാലം വർഗ്ഗം:നിലം പൊതിഞ്ഞ് വളരുന്ന സസ്യങ്ങൾ
ഹിഡൺ ഫിഗേഴ്സ്
2016ൽ പുറത്തിറങ്ങിയ ഒരു ഇംഗ്ലീഷ് ചലച്ചിത്രമാണ് ഹിഡൺ ഫിഗേഴ്സ്. ഇംഗ്ലീഷ്:Hidden Figures. തിയോഡർ മെൽഫി സംവിധാനം ചെയ്ത ചിത്രം നാസയുടെ സ്പെയ്സ് മിഷൻ വിജയിപ്പിക്കാനാവശ്യമായ രേഖകൾ തയ്യാറാക്കി നൽകാൻ നിയോഗിക്കപ്പെട്ട ഒരു സംഘം ആഫ്രിക്കൻ-അമേരിക്കൻ സ്ത്രീകളുടെ കഥ പറയുന്നു. പ്രശസ്ത ഗണിത ശാസത്രജ്ഞ കാതറിൻ ജോൺസണും തന്റെ സഹപ്രവർത്തകരായ ഡൊറോത്തി വോഗണും, മേരി ജാക്‌സണും നാസയ്ക്ക് വേണ്ടി പ്രവർത്തിക്കുന്നതാണ് ചിത്രത്തിന്റെ പ്രമേയം. ഇവർ കണ്ടെത്തിയ കണക്കുകൂട്ടലുകളാണ് പിന്നീട് ജോൺ ഗ്ലെൻ എന്ന ബഹിരാകാശ യാത്രികനെ ഫ്രൺഷിപ് മിഷനിൽ ഭ്രമണപഥത്തിലെ സഞ്ചാരത്തിന് സഹായിക്കുന്നത്. മാർഗട് ലീ ഷെറ്റർലിയുടെ 'ഹിഡൺ ഫിഗേഴ്‌സ്' എന്ന കഥയെ ആസ്പദമാക്കിയാണ് മെൽഫി തന്റെ സിനിമയെടുക്കുന്നത്. തിയോഡർ മെൽഫിക്കൊപ്പം ആലിസൺ സ്‌കോഡർ തിരക്കഥയെഴുതിയ ഹിഡൺ ഫിഗേഴ്സിൽ ടറാജി പി ഹെൻസണാണ് കാതറിൻ ജോൺസണായി വേഷമിടുന്നത്. ഒക്ടേവിയ സ്‌പെൻസർ, ഡൊറോത്തി വോഗണെയും ജാനെൽ മോണെ, മേരി ജാക്‌സണേയും അവതരിപ്പിച്ചിരിക്കുന്നു. മാൻഡി വാക്കർ ക്യാമറ കൈകാര്യം ചെയ്യുന്ന 'ഹിഡൺ ഫിഗേഴ്‌സ്' 2017 ജനുവരി 13ന് 20th സെഞ്ച്വറി ഫോക്‌സ് തിയേറ്ററുകളിലെത്തിച്ചു.
അവലംബം
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
ധേരി
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ധേരി. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധേരി സ്ഥിതിചെയ്യുന്നത്. ധേരി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 337 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 327 പുരുഷന്മാരും 10 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 78.93 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 64.09 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ധേരി ലെ 135 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഇബ്ൻ അറബി
ഒരു സുപ്രസിദ്ധ സൂഫി ചിന്തകനും ധാരാളം ഗ്രന്ഥങ്ങളുടെ കർത്താവുമാണ് മുഹ്‌യദ്ദീൻ മുഹമ്മദ് ബിൻ അലി ബിൻ മുഹമ്മദ് അൽ അറബി അൽ ഹാത്തമി എന്ന ഇബ്ൻ അറബി (Arabic: ابن عربي‎). ഇസ്ലാമിക ചരിത്രത്തിൽ ഇബ്ൻ അറബി എന്ന പേരിൽ ഒട്ടേറേപേർ അറിയപ്പെടുന്നുവെങ്കിലും സൂഫികളിൽ ഇദ്ദേഹമാണ് ഏറ്റവും പ്രശസ്തൻ. ജനനം ജൂലൈ 25, 1165 സ്പെയിനിലെമുർസിയ്യയിൽ .നവംബർ 10, 1240 ഡമസ്കസിൽ വച്ച് അന്തരിച്ചു. സൂഫി ലോകത്ത് ശൈഖുൽ അക്ബർ (അത്യുന്നതനായ ആത്മീയ മാർഗ ദർശി/വിഖ്യാതഗുരു) എന്ന പേരിലാണ് ഇബ്നു അറബി അറിയപ്പെടുന്നത്.
വ്യക്തി ജീവിതം
സ്പെയിനിലെ ഒരു പണ്ഡിത കുടുബത്തിലാണ് ജനനം. ഹദീസ്, കർമ്മശാസ്ത്ര പണ്ഡിതനായിരുന്നു പിതാവ് അലി ബിൻ മുഹമ്മദ്. മുത്തച്ഛൻ സ്പെയിനിലെ ന്യായാധിപന്മാരിൽ ഒരാളുമായിരുന്നു.ആത്മീയതയിലും വിജ്ഞാനസമ്പാധനത്തിലുമൂന്നിയ കുട്ടിക്കാലം.പ്രാഥമിക പഠനം പിതാവിലൂടെ കരഗതമാക്കി. ഉപരി പഠനത്തോടൊപ്പം ആയോധന മുറകളും, സൈനിക പരിശീലനവും സ്വായത്തമാക്കി, സെവില്ല ഗവർണ്ണറുടെ കാര്യസ്ഥനായി ജോലി നോക്കി. പലയിടങ്ങളിൽ നിന്നുള്ള വിശ്വ ഗുരുക്കന്മാരിൽ നിന്നും മുപ്പത് വർഷകാലം ജ്ഞാനസമ്പാദനം. ദേശാടനത്തിലൂടെ കഴിവാർജ്ജിച്ച സൂഫി സന്യാസികളിൽ നിന്നും മാർഗ്ഗം സ്വീകരിക്കുകയും ആധ്യാത്മിക മേഖലയിൽ അത്യുന്നത സ്ഥാനം കരഗതമാക്കുകയും തൻറെതായ സ്ഥാനമുറപ്പിക്കുകയും ചെയ്തു. ഇസ്ലാമിക തത്വ ശാസ്ത്രത്തിലെ കവച്ചു വെക്കാനാവാത്ത പണ്ഡിത ശ്രേഷ്ഠനായി ഉയർന്ന ഇബ്ൻ അറബി പ്രബഞ്ചത്തെ കുറിച്ചും ഈശ്വരനെ കുറിച്ചും സ്നേഹത്തെ കുറിച്ചും വിശാലമായ രീതിയിൽ സംവാദിച്ചു. സാധക വഴി അക്ബരിയ്യ എന്നറിയപ്പെട്ടു. പ്രമുഖ ഇസ്‌ലാമിക പണ്ഡിതനായിരുന്ന ഇബ്നു ഹജറുൽ ഹൈതമി ഇദ്ദേഹത്തെ വിശേഷിപ്പിച്ചത് കാലത്തിൻറെ അതുല്യ പണ്ഡിതൻ (أعلم الزمان ) എന്നാണ്.
നീണ്ട ദേശാടനങ്ങളിലൂടെ ടുണീഷ്യ, മെക്ക, ഈജിപ്ത്, ആഫ്രിക്ക, ആലപ്പോ, തുർക്കി തുടങ്ങിയ ഭൂഭാഗങ്ങളിൽ സാന്നിധ്യമറിയിച്ച ഇബ്ൻ അറബി അവിടങ്ങളിൽ മതാത്മീയ, സാമൂഹിക, രാഷ്ട്രീയ ഇടപെടലുകൾ നടത്തി. കോന്യ സുൽത്താൻ കേ കൗ, സലാഹുദ്ധീൻറെ മകനും അയ്യൂബിദ് സുൽത്താനുമായ മാലിക് അസ്സാഹിർ, മുളഫർ അൽ ദീൻ എന്നിവരുമായി അദ്ധ്യാത്മ ബന്ധം സൃഷ്ടിക്കുകയും, ഉപദേശ നിർദേശങ്ങൾ നൽകുകയും ചെയ്തിരുന്നു. ഓട്ടോമൻ സാമ്രാജ്യത്തിന് ശില പാകിയ സുലൈമാൻ ഷാ, എർതൂറുൽ ബേ എന്നിവരുടെ പിറകിലെ ചാലകശക്തിയും ഈ സ്വാതികനാണ്. നിരവധി അത്ഭുത പ്രവർത്തനങ്ങൾക്ക് ഉടമയായ ഇദ്ദേഹം നടത്തിയ പ്രവചനങ്ങളെല്ലാം സാക്ഷാത്കരിക്കപ്പെട്ടു എന്ന് കരുതപ്പെടുന്നു.
രചനകൾ
സൂഫിസം, ചരിത്രം, ഖുർ ആൻ വ്യാഖ്യാനം എന്നീ വിഷയങ്ങളിൽ ഓട്ടേറെ ഗ്രന്ഥങ്ങൾ ഇദ്ദേഹം രചിച്ചിടുണ്ട്. അഞ്ഞൂറോളം ഗ്രന്ഥങ്ങൾ അദ്ദേഹം രചിച്ചതായി അബ്ദുറഹ്മാൻ ജാമി "നഫഹാത്തുൽ ഉൻസി"ൽ രേഖപ്പെടുത്തിയിരിക്കുന്നു.എന്നാൽ എണ്ണൂറോളം കനപ്പെട്ട ഗ്രന്ഥങ്ങൾ ഇദ്ദേഹത്താൽ രചയിതമായിട്ടുണ്ടെന്നും അതിൽ നാനൂറെണ്ണം ഇന്നും ലഭ്യമാണെന്നും ആധുനിക പഠനങ്ങൾ കണ്ടെത്തിയിട്ടുണ്ട്. അവയിൽ ഏറ്റവും പ്രശസ്തമായത് "ഫുത്തൂഹാത്തുൽ മക്കിയ്യ" എന്ന ഇസ്ലാമിക ചരിത്ര ഗ്രന്ഥമാണ്.
ഇബ്നു അറബിയുടെ ബൃഹത്തായ മറ്റൊരു കൃതിയാണ് 96 വാള്യങ്ങൾ ഉള്ള ഖുർ ആൻ വ്യാഖ്യാനം.സൂറത്തുൽ കഹ്ഫ് വരെ എത്തിയപ്പോൾ പൂർത്തീകരിക്കപ്പെടാതെ അദ്ദേഹം മരണപ്പെടുകയാണ് ചെയ്തത്. ഫുസൂലുൽ ഹിഖം മറ്റൊരു ആത്യാത്മിക ഗ്രന്ഥമാണ്.സൂഫി ആത്മീയതയിൽ അവഗാഹവും ഗവേഷണവും നടത്തുന്നവരാണ് കൂടുതലും ഇബ്ൻ അറബിയുടെ പുസ്തകങ്ങളുടെ വായനക്കാർ.എഴുത്തിലും ഇതര ഗ്രന്ഥകർത്താക്കളെ അപേക്ഷിച്ച് വ്യത്യസ്തനായിരുന്നു ഇബ്ൻ അറബിയുടെ രചനകൾ.നിഗൂഡാന്തരികാർത്ഥങ്ങളും ക്ഷിപ്രഗാഹ്യവുമല്ലാത്ത ഇദ്ദേഹത്തിൻറെ രചനകളുടെ ഉൾക്കാമ്പ് ഗ്രഹിക്കുക സൂഫിസത്തിൽ ജ്ഞാനോന്നതി പ്രാപിച്ച ശ്രേഷ്‌ഠർക്ക് മാത്രമേ സാധ്യമാകുവെന്നതിനാൽ ഇസ്‌ലാമിക മതാത്മീയ പണ്ഡിതർ തങ്ങളുടെ ശിഷ്യഗണങ്ങളെ ഇദ്ദേഹത്തിൻറെ ഗ്രന്ഥപാരായണത്തിൽ നിന്നും തടയാറുണ്ട്. നിഗൂഡമായ വൈരുധ്യവും, അതിനിഗൂഡമായ വിരോധാഭാസവും ഇഴ പിരിയുന്ന രചനകൾ പ്രത്യേകിച്ചും ഉന്മാദ അവസ്ഥയിൽ രചിച്ചവ ആത്മീയ സാനുക്കളിൽ ഉന്നതി പ്രാപിക്കാത്തവർ വായിക്കുന്നത് നിഷിദ്ധമാണെന്ന് സൂഫികൾ വിധി നൽകുന്നു.
എല്ലാ കാലഘട്ടത്തിലും പണ്ഡിതർക്കിടയിലെ വിവാദ പുരുഷനായിരുന്നു ഇബ്നു അറബി. അദ്ദേഹത്തിൻറെ വഹ്ദത്തുൽ വുജൂദ് എന്ന സിദ്ധാന്തം ഏറെ സംവാദങ്ങൾക്ക് വഴിമരുന്നിട്ടിരുന്നു. മൊഴികളുടെ പൊരുളുകൾ ഗ്രഹിക്കാനാകാത്തതാണ് വിമർശനത്തിലേക്ക് നയിക്കുന്നതെന്ന് സൂഫി പക്ഷം.
അവലംബം
വർഗ്ഗം:ഇസ്ലാമികതത്ത്വചിന്തകർ വർഗ്ഗം:സൂഫി കവികൾ വർഗ്ഗം:1165-ൽ ജനിച്ചവർ വർഗ്ഗം:1240-ൽ മരിച്ചവർ വർഗ്ഗം:1240-കളിൽ മരിച്ചവർ വർഗ്ഗം:അറബ് കവികൾ വർഗ്ഗം:സൂഫികൾ
ബ്ലഡി സാറ്റർഡേ (ഫോട്ടോഗ്രാഫ്)
1937 സെപ്തംബർ -ഒക്റ്റോബർ മാസത്തിൽ പ്രസിദ്ധീകരിക്കപ്പെട്ടതും ഒരു മാസത്തിനുള്ളിൽ 136 ദശലക്ഷം പേർ കാണുകയും ചെയ്ത കറുപ്പും വെളുപ്പും ആയ ഒരു ചിത്രത്തിന്റെ പേരാണ് ബ്ലഡി സാറ്റർഡേ 9Bloody Saturday0 (血腥的星期六). ഷാങ്ഹായിലെ സൗത്ത് റെയിൽവേ സ്റ്റേഷനിൽ ബോംബ് പൊട്ടിത്തെറിച്ചയിടത്ത് ഇരുന്ന് കരയുന്ന ഒരു ചൈനീസ് കുഞ്ഞിനെ ചിത്രീകരിച്ചിരിക്കുന്നു. ചൈനയിൽ ജാപ്പനീസ് യുദ്ധസമയത്തിന്റെ സാംസ്കാരിക ചിഹ്നമായി ഈ ചിത്രം പിന്നീട് അറിയപ്പെട്ടു. ഈ ദിവസത്തെ ഷാങ്ഹായിയുടെ ഇരുണ്ട ദിനം എന്നുമറിയപ്പെടുന്നു.
ഷാംഗ്ഹായ് യുദ്ധത്തിൽ ജപ്പാനീസ് വ്യോമ ആക്രമണക്കാർ സാധാരണക്കാരെ ആക്രമിച്ചതിന് ഏതാനും മിനിട്ടുകൾ കഴിഞ്ഞപ്പോൾ, വോങ് ഹായ്-ഷെങ് അഥവാ വാങ് ക്സിയോട്ടിങ് എന്നും അറിയപ്പെട്ടിരുന്ന ഹാർസ്റ്റ് കോർപ്പറേഷൻ ഫോട്ടോഗ്രാഫർ എച്ച്. എസ്. "ന്യൂസ്റീൽ" വോങ്, വ്യക്തിത്വമോ, ലിംഗമോ തിരിച്ചറിയാൻ കഴിയാത്ത പരിക്കേറ്റ കുട്ടിയുടെ ചിത്രമെടുക്കുമ്പോൾ സമീപത്തെവിടെയോ കുട്ടിയുടെ അമ്മ മരിച്ചുകിടക്കുകയായിരുന്നു. ഇതുവരെ പ്രസിദ്ധീകരിക്കപ്പെട്ട ഏറ്റവും അവിസ്മരണീയമായ യുദ്ധ ഫോട്ടോഗ്രാഫുകളിൽ ഒന്നാണ് ഇത്. ഒരുപക്ഷെ 1930- കളിലെ ഏറ്റവും പ്രശസ്തമായ ന്യൂസ് റിയൽ രംഗം ആയിരിക്കാമിത്. ചൈനയിൽ ജപ്പാനീസ് അക്രമത്തിനെതിരായ പാശ്ചാത്യകോപത്തിന്റെ ഉത്തേജനം ഈ ചിത്രം കാണിക്കുന്നു. "എക്കാലത്തേയും ഏറ്റവും വിജയകരമായ" ആശയ പ്രചരണ പരിപാടികളിൽ ഒന്ന് " ആയി പത്രപ്രവർത്തകനായ ഹരോൾഡ് ഐസക്സ് വിശ്വപ്രസിദ്ധമായ ഈ ചിത്രത്തെ വിളിക്കുന്നു.
1930-കളിൽ യൂറോപ്പിൽ ശോഭിച്ച അതേ സാമ്രാജ്യത്വ മോഹങ്ങൾ ഏഷ്യയിലൂടെയും കടന്നുപോയിട്ടുണ്ട്. വിദൂരഭൂമിയായി മാറിയേക്കാവുന്ന ഒരു സംഘട്ടനമായി പല അമേരിക്കക്കാരിലും ഇത് നിഴലിച്ചിരുന്നു. എന്നിരുന്നാലും, 1937 വേനൽക്കാലത്ത് റൈസിംഗ് സൺ എന്ന ജാപ്പനീസ് സൈന്യം ഷാങ്ങ്ഹായിയിലേക്ക് നീങ്ങി. ആഗസ്റ്റിൽ യുദ്ധം ആരംഭിച്ചു. ഷെല്ലിംഗും ബോംബ് സ്ഫോടനത്താലും തെരുവുകളിൽ ജനങ്ങൾക്ക് പരിക്കേൽക്കുകയും ഭീതിയും മരണവും ഉണ്ടാക്കുകയും ചെയ്തു. എന്നാൽ ഓഗസ്റ്റ് 28 -ലെ ആക്രമണത്തിനു ശേഷം ലോകത്തിന്റെ മറ്റ് ഭാഗങ്ങളിൽ ബോംബ് ആക്രമണക്കാർക്ക് ഇരകളെ പിന്നീട് നേരിടാൻ കഴിഞ്ഞില്ല.